Novalić: FBiH je oštećena za 32 miliona KM godišnje i to samo od putarina – Biznis.ba\nobjavljeno 11. sep 2018. u 09:26\nZbog Odluke o privremenoj raspodjeli prihoda od putarine za izgradnju autoputeva i izgradnju i rekonstrukciju drugih puteva, koju je Upravni odbor uprave za indirektno oporezivanje donio u julu ove godine Federacija BiH oštećena je za 32 miliona KM na godišnjem nivou i to samo od putarina – ističe federalni premijer Fadil Novalić.\nNapominje da je Vlada FBiH, zbog, kako kaže, štetnosti ove Odluke po Federaciju BiH, na njegov prijedlog donijela zaključke kojima se od Uprave za indirektno oporezivanje traži da se Vladi dostave izvještaji o uplaćenim i raspoređenim prihodima, kao i analiza do sada uplaćenih i raspoređenih sredstava od putarina.\n– Na osnovu ovih pokazatelja Vlada će dobiti informaciju o odnosima uplaćenih i raspoređenih prihoda i ostvarenoj krajnjoj potrošnji, jer je UO prekršio dva zakona i to Zakon o uplatama na jedinstveni račun i raspodjeli prihoda i Zakon o sistemu indirektnog oporezivanja u BiH – rekao je Novalić.\nNaglašava da su ova dva zakona decidno propisala da Upravni odbor donosi metodologiju po kojoj bi se trebali raspodijeliti prihodi od cestarine za autoceste i druge ceste, a nikako odluke o takozvanim privremenim raspodjelama.\nUpravni odbor, kršeći ova dva zakona donosi odluku o privremenoj raspodjeli – naveo je Novalić i dodao da su za donošenje odluka UO UIO potrebni glasovi državnog i oba entitetska ministra finansija i barem jednog eksperta.\n– Za ovu odluku su glasali svi ministri finansija, iz Vijeća ministara BiH, Vlade RS i Vlade FBiH, kao i ekspert u ime Vlade RS što je bilo dovoljno za njeno usvajanje – ističe Novalić.\nNovalić je potcrtao da se princip ravnopravnosti konstitutivnih naroda nikada nije primjenjivao na pozicije ministara finansija u Bosni i Hercegovini.\n– Upravljanje finansijama je ključna poluga ekonomskog razvoja i svih pozitivnih procesa u društvu ali isto tako može biti i kočnica tim istim procesima. Nikada Bošnjaci nisu obavljali funkcije ministara finansija niti na državnom ni na entitetskim nivoima vlasti, odnosno nisu imali značajan utjecaj niti pravo veta kod raspodjele prihoda od PDV-a, carina, akciza i putarina, što je više od 7 milijardi maraka godišnje – naglasio je Novalić.


Velika rekonstrukcija Savskog trga počela je još pre nekoliko meseci, ali sve do sada nije bilo velikih izmena u saobraćaju, ni u funkcionisanju gradskog prevoza. Od ove subote će, međutim, biti zatvoren deo Karađorđeve od Nemanjine ka Beogradskoj autobuskoj stanici (BAS), praktično potez koji iz centra grada vodi ka Novom Beogradu, odnosno Starom savskom mostu.\nOvo će dovesti do promene trasa linija gradskog i prigradskog prevoza, ali i polaznih i krajnjih stajališta velikog broja autobusa, tako da bi Beograđani koji koriste ove linije, trebalo dobro da prouče sve promene, kako u ponedeljak kada krenu na posao ne bi zalutali!\nSve promene i nove trase u gradskom i prigradskom prevozu\nŠto se tramvaja tiče, najveća promena je da će linije 7 i 9 ubuduće umesto preko Starog savskog mosta ići preko Mosta na Adi, odnosno kada se sa Slavije spuste do Savskog trga, skretaće levo ka Sajmu i Mostarskoj petlji, a ne desno ka Karađorđevoj i Brankovom mostu. Na drugoj strani, linija 11 biće vraćena na staru trasu, te će od Kalemegdana ići preko Starog savskog mosta na Novi Beograd, zbog čega će biti i pojačana.\nAutobusi 78 i 83 će umesto preko Starog savskog mosta, sa i ka Novom Beogradu, ići preko Brankovog mosta, dok će prigradski autobusi najviše koristiti novoizgrađeni Bulevar Vudroa Vilsona koji ide kroz "Beograd na vodi".\nOkretnica "Savski trg" biće samo delimično ukinuta. Naime, autobusi koji su do sada dolazili na nju iz različitih delova grada, sada će kao poslednje stajalište imati ono na početku Balkanske ulice gde su inače stajali autobusi 52, 53 i 56, dok će u suprotnom smeru, ka periferiji, gradski i dalje kretati sa Savskog trga (ispred zgrade bivše Glavne železničke stanice), a prigradski sa BAS-a, odnosno iz Bulevara Vudroa Vilsona kod BAS-a.\nUostalom, evo svih promena do najsitnijeg detalja:\n* tramvaji sa linije 11 će u oba smera saobraćati Karađorđevom, Starim savskim mostom, Zemunskim putem, Ulicom Milentija Popovića, Bulevarom Milutina Milankovića, Ulicom antifašističke borbe i dalje redovnom trasom;\n* vozila sa linija 78 i 83 će saobraćati u smeru ka Trgu Slavija, na delu od raskrsnice Bulevara Mihajla Pupina i Zemunskog puta, sledećom trasom: Bulevar Mihajla Pupina – Brankov most – Brankova – Kraljice Natalije – Kneza Miloša – Nemanjina i dalje redovnom trasom.\nU povratku, na delu od raskrsnice Nemanjina – Balkanska, vozila sa linija 78 i 83 će saobraćati trasom: Nemanjina – Balkanska – Gavrila Principa – Pop Lukina – Brankova – Brankov most – Bulevar Mihajla Pupina i dalje redovnom trasom;\n* Vozila sa linije 46 će u smeru ka Savskom trgu saobraćati ulicama Franša d'Eperea, Savskom, Drinskom, Sarajevskom, Hajduk Veljkovim vencem, Balkanskom do stajališta „Nemanjina”, koje će obavljati funkciju dolaznog stajališta;\n* vozila sa linija 51, 91, 92, 511, 551, 553 će u smeru ka Savskom trgu saobraćati Bulevarom vojvode Mišića, Savskom, Drinskom, Sarajevskom, Hajduk Veljkovim vencem i Balkanskom ulicom do stajališta „Nemanjina”;\n* vozila sa linije 601 će u smeru ka Savskom trgu saobraćati trasom: Most Gazela – Savska – Drinska – Sarajevska – Hajduk Veljkov venac – Balkanska do stajališta „Nemanjina”;\n* promenu smera kretanja do polaznog (redovnog) stajališta „Savski trg” vozila sa ovih linija će vršiti ulicama Balkanskom, Admirala Geprata, Kneza Miloša, Nemanjinom, Savskim trgom i Savskom ulicom;\n"Uputstvo" za vozače, kako doći do i od Novog Beograda


Dan online - Ekonomija: Za podršku projektima civilnog društva - 2018-10-11\nEkonomija KONKURS INSTITUTA ALTERNATIVA Za podršku projektima civilnog društva\nInstitut alternativa (IA) raspisao je konkurs za podršku projektima organizacija civilnog društva (OCD) u Crnoj Gori, kako bi se povećalo učešće građana u kontroli budžeta.\nIz IA su kazali da će, u okviru konkursa, podržati do deset organizacija civilnog društva i pomoći im da sprovedu projekte i inicijative kojima bi povećali učešće građana u procesu planiranja budžeta i kontrole njegovog trošenja.\nSvaka javna politika ima i svoju budžetsku stranu, a naš cilj je da podržimo i ohrabrimo OCD da najrazličitije oblasti i teme kojima se bave sagledaju upravo iz ove perspektive – kroz tokove novca i analizu budžeta, naveli su IA.\nNa konkurs se mogu prijaviti crnogorske OCD koje ispunjavaju određene kriterijume. One moraju imati status preduzeća, biti direktno odgovorne za pripremu i upravljanje projektom i registrovane u Crnoj Gori najmanje godinu prije roka za dostavljanje predloga projekta.\n– Kriterijum je i da im je godišnji prihod u 2016. ili prošloj godini bio veći od deset hiljada eura – navodi se u saopštenju.A.Đ.


V. B. 9. juna 2017. 18:24\nPosle vanrednih izbora za britansku premijerku, Mejovoj će biti izuzetno teško da sarađuje sa novim sastavom parlamenta, što bi moglo da izazove paralizu vlasti.\nRezultati vanrednih parlamentarnih izbora u Velikoj Britaniji ostavili su britanske konzervativce u šoku — izgubili su većinu u parlamentu, a planovi premijerke Tereze Mej za budućnost Ujedinjenog Kraljevstva rasprsnuli su se kao mehur od sapunice.\n„Visoki rejting na startu kampanje pružio je Mejovoj lažni osećaj popularnosti, ali populisti i laburisti su je kaznili za prepotentnost. Premijerki će biti izuzetno teško da sarađuje sa novim sastavom parlamenta, što bi moglo da izazove paralizu vlasti. Trenutno je društvo u Velikoj Britaniji podeljeno i u pitanju Škotske, kao i u pitanju ’bregzita‘, pa će novonastala politička situacija samo produbiti jaz između ovih podela“, ocenjuje Matvejčev.\n„Nije joj pošlo za rukom da postane harizmatičan lider konzervativaca, da postane nova Margaret Tačer. Sa druge strane, Korbin je organizovao sjajnu predizbornu kampanju, koja je u velikoj meri i obezbedila uspeh laburistima. Naravno da ovi izbori nisu bili glasanje povodom ’bregzita‘, već povodom unutrašnjih pitanja, a Mejova ih je izgubila zato što je dugo u Vladi bila zadužena upravo za unutrašnja pitanja.\nSada, posle terorističkih napada i opšteg pogoršanja bezbednosnog stanja, Mejova se našla je bila kritikovana zbog smanjenja broja zaposlenih u bezbednosnim strukturama. Britaniji je potreban harizmatičan lider koji će odlučiti u kom pravcu će krenuti zemlja i sada je možda najbolji trenutak za stvaranje nacionalnog konsenzusa koji se tiče budućnosti Velike Britanije“, kaže Zubec za Sputnjik.\nSličnog stava je bivši ambasador Srbije u Londonu Vladeta Janković, koji za Sputnjik kaže da se Mejova kockala i izgubila, te da kakva god da bude vlada u Londonu, neće biti onako snažna i stabilna kako je to britanska premijerka želela. On napominje i da se ovakav ishod izbora Briselu nimalo ne dopada.\n„Više neće biti jedinstvene pregovaračke strane koja bi mogla u pregovorima o ’bregzitu‘ da postavi određene uslove i da ih se pridržava. Sada je otvoreno polje za pregovaranje, to jest pravljenja kompromisa i ustupaka, a to je vrlo problematičan proces kojem se ne vidi kraj i koji svakog trenutka može da naiđe na teškoće. U Engleskoj se kaže da više nema ’brutalnog bregzita‘, odnosno tvrdog pregovaračkog stanovišta i naravno da to stvari komplikuje što ne odgovara nikome, ni Velikoj Britaniji ni Evropskoj uniji“, objašnjava Janković.\nKada je reč o odnosima Velike Britanije i Rusije, Oleg Matvejčev smatra da rezultati izbora na njih neće uticati. „Poznato je da laburisti, za koje se može reći da su pobednici ovih izbora, imaju mnogo bolji odnos prema Rusiji jer često i dalje doživljavaju tu zemlju kao ’levičarsku‘. Osim toga, ni Korbin nije poznat po antiruskim ispadima, ali zasad ga je nemoguće zamisliti u premijerskoj fotelji, stoga se politika Londona prema Rusiji neće promeniti. Utoliko pre što Velika Britanija sledi politiku SAD u mnogim pitanjima, uključujući i ’rusko‘“, napominje Matvejčev.


HomeVestiRežimske snage izvele napad na sirotište u kojem je smešteno 50 dece\n26/11/2017Redakcija BALKAN TVVesti, za slajder0\nSnage sirijskog predsednika Bashara al-Assada bombardovale su sirotište na području Istočne Gute nedaleko od Damaska.\nVazdušni napad je izveden na sirotište za koje se brine humanitarni fond turske humanitarne organizacije IHH. Selim Tosun zadužen za odnose sa medijima ispred IHH u Siriji izjavio je da su ratni avioni režimskih snaga bombardovali dvorište sirotišta.\n„U sirotištu, koje je bilo meta, smešteno je 50 dece. Nakon napada deca i 16 uposlenika pronašli su sklonište u podrumu. Nije bilo smrtno stradalih ni ranjenih u napadu“, potvrdio je Tosun istakavši da je nanesena materijalna šteta.\nPrema podacima Civilne zaštite (Bele beretke), režimske snage od jutarnjih sati napadu područja Haresta, Medyere, Misraba i Ayn Terma u Istočnoj Guti.\nNapadi su intenzivirani nakon 14. novembra, a poginulo je više od 90 civila.\nIstočna Guta je u skladu s dogovorom Turske, Rusije i Irana postignutom u Astani, proglašena delom zona deeskalacije. Iako je primirje proglašeno 22. jula, pripadnici Assadovog režima često ga krše. U napadima koje su pripadnici režima izveli poslednjih sedmica mnogi objekti u ruralnim područjima i okolini Istočne Gute sravnjeni su sa zemljom.


Brnabić: Dijalog u najboljem interesu Beograda, Prištine i regiona - Glas Srpske\nSrna 18.05.2021 21:39\nBRISEL - Premijer Srbije Ana Brnabić izrazila je nadu da će prvi sastanak u okviru nastavka dijaloga Beograda i Prištine biti zakazan tokom juna, te istakla da je dijalog u najboljem interesu cijelog regiona.\nBrnabićeva je večeras u Briselu novinarima rekla da u EU postoji frustracija zbog toga što je prvi sastanak u okviru dijaloga Beograda i Prištine odgođen, podsjetivši da je do toga došlo zbog Prištine.\nOna je dodala da je tokom razgovora sa evropskim zvaničnicima u Briselu ponovila da je Beograd spreman za dijalog i da smatra da je dijalog u najboljem interesu i Beograda i Prištine.\n“Dijalog je u najboljem interesu Beograda i Prištine i ne samo ljudi koji žive na Kosovu i Metohiji, već u interesu čitavog regiona”, rekla je ona.\nOna je istakla da su dijalog i normalizacija odnosa jedna od stvari od koje zavisi regionalna stabilnost, prenose beogradski mediji.\nBrnabićeva se u Briselu sastala sa izvjesticoem Evropskog parlamenta za Srbiju Vladimirom Bilčikom i šefom Delegacije Evropskog parlamenta za Srbiju Tanjom Fajon, kao i sa specijalnim predstavnikom EU za dijalog Beograda i Prištine Miroslavom Lajčkom.


Putin: Pre čestitke Bidenu čekamo kraj političkog sukoba u SAD\nPredsednik Rusije Vladimir Putin izjavio je da u njegovoj odluci da ne čestita novoizabranom predsedniku Sjedinjenih Američkih Država (SAD) Džou Bajdenu (Joe Biden) nije bilo skrivenog motiva, navodeći da je Kremlj "samo čeka kraj unutrašnjeg političkog sukoba" u SAD.\n"Želim da vas uverim da ne postoji nikakva pozadina, nema veze da li nam se neko sviđa ili ne sviđa, mi samo čekamo kraj unutrašnje političke konfrontacije", rekao je Putin u intervjuu koji je 22. novembra emitovan na ruskoj državnoj televiziji.\nRuski predsednik je jedan od retkih svetskih lidera koji još nisu čestitali novoizabranom predsedniku SAD.\nNa prethodim izborima u SAD 2016. godine, Putin je bio među prvim liderima koji je uputio čestitku aktuelnom američkom predsedniku Donaldu Trampu (Trump).\nPutin je rekao da uskraćivanje čestitke "ni na koji način ne menja američko-ruske odnose".\n"Ne možete pokvariti odnose, već su pokvareni", rekao je Putin.\nPredsednik Rusije je američki izborni sistem nazvao "manjkavim" i ustvrdio da Vašington nije imao pravo da sudi drugim zemljama o održavanju izbora.\nVisoki zvaničnici za sigurnost SAD izbora kažu: 'Nema dokaza' da su izbori kompromitovani\nTramp još nije priznao poraz i dovodi u pitanje prebrojavanje glasova u nekim okruzima u pokušaju da ospori pobedu novoizabranog predsednika Džoa Bajdena.\nNajviši američki savezni i državni službenici odgovorni za bezbednost izbora naveli su da "nema dokaza" da su glasovi 3. novembra u bili ugroženi ili kompromitovani.\nFederalni sud u američkoj saveznoj državi Pensilvaniji odbacio je 22. novembra kao neosnovanu tužbu Trampove predsedničke kampanje kojom su zahtevali da se poništi više miliona glasova stiglih putem pošte.\nPrema sadašnjim projekcijama, Bajden je osvojio 306, a Tramp 232 elektorska glasa, što određuje pobjednika. Za ulazak u Belu kuću potrebno je 270 elektorskih glasova.


Povećanje penzija u novembru ili decembru\nMinistar finansija u Vladi Republike Srbije Siniša Mali izjavio je danas da sredstava za penzije u budžetu ima dovoljno, te da će one u narednim godinama biti sve veće, kao i da će se sa MMF-om u ponedeljak razgovarati i o povećanju plata u javnom sektoru i reformi javnih preduzeća.\nMali je u izjavi za agenciju Tanjug najavio da će na pomenutom sastanku biti reči i o smanjenju parafiskalnih nameta, brojnih poreza i doprinosa koji opterećuju privrednike, ali i o mogućnostima za umanjenje akciza na gorivo.\nOn je objasnio da je samo stvar dogovora sa MMF-om kada će početi isplata uvećanih penzija, dodavši da bi to moglo da bude u novembru ili decembru, kako bi se prva uvećana penzija "videla" u januaru.\nPenzioneri su podneli najveći teret reformi, objasnio je ministar, poručivši da su teška vremena iza nas, te da će odluka o ukidanju zakona o umanjenju penzija najviše značiti starijim sugrađanima koji imaju najniže penzije, 25 i 30 hiljada dinara.\nPrema njegovim rečima, nijedan penzioner u Srbiji neće imati manju penziju nego što je imao 2014. godine, a svi penzioneri će imati između 8,4 i 13 odsto veću penziju u odnosu na period od pre četiri godine.\nMali je, na pitanje kako komentariše najavu nekih udruženja penzionera da će podneti tužbe za nadoknadu štete zbog probijanja roka za ukidanje zakona koji je bio postavljen za kraj 2017. godine, rekao da nema podatke o njihovim konkretnim zahtevima, ukoliko oni stvarno postoje.\nNe smatram da je bilo ko oštećen, ali svako ima pravo na svoje mišljenje, pa, na kraju krajeva, neka sud odluči da li su u pravu.\nSmatram da nisu, da smo svi zajedno prošli kroz veoma težak period, ali sve te teške mere su iza nas i predstoji nam mnogo lepši period, poručio je on.\nMinistar je, govoreći o predstojećim sastancima sa delegacijom MMF-a, koja će boraviti u Beogradu od 11. do 13. juna, rekao da očekuje nastavak aranžmana sa tom međunarodnom institucijom, i podsetio na to da brojke pokazuju da je naša pregovaračka pozicija čvrsta.\nMali je to ilustrovao podacima da je u prvih pet meseci ove godine ukupan suficit u budžetu 2,2 milijarde dinara, a da je ranije bio planiran deficit od gotovo 37 milijardi.


UPOZORENJE GRAĐANIMA Zabranjeno je spaljivanje trave, rastinja i smeća na otvorenom prostoru – Info Centar Juga\nUpozoravaju se građani opštine Bojnik da se uzdrže od spaljivanja trave, niskog rastinja, strništa i drugih zapuštenih površina, jer nastali požari zahvataju voćnjake, obrađene poljoprivredne površine i šume i prouzrokuju veliku materijalnu štetu. Zakonom o zaštiti od požara, članom 50, zabranjeno je spaljivanje strnih useva, spaljivanje smeća na otvorenom prostoru i spaljivanje biljnih ostataka, a članom 46 zabranjeno je loženje vatre u šumi i na udaljenosti od 200 metara od ruba šume.\nPo Zakonu je zabranjeno spaljivanje ostataka strnih useva i smeća na otvorenom prostoru, ali i spaljivanje biljnih ostataka. Lice koje protivno ovome izazove požar, dužno je da vatrogasno – spasilačkoj jedinici nadoknadi troškove intervencije.\n„Apelujemo na sve građane da se, maksimalno, uzdrže od spaljivanja trave, rastinja i smeća na otvorenom prostoru, kako nebi izazvali požar. Protiv lica koja izazovu požar biće podnete prekršajne prijave“ – poručuju iz Opštinskog Štaba za vanredne situacije opštine Bojnik.\nĐurović izabran za člana Predsedništva SPS-a


Patrijarh delio paketiće deci s Banije, Hrvatska, primila ih i srbijanska premijerka | Kosova.info\nDom|Najnovije|Patrijarh delio paketiće deci s Banije, Hrvatska, primila ih i srbijanska premijerka\n“Hvala Bogu, zahvaljujući pre svega državnim institucijama iz Srbije, prva pomoć je vrlo brzo došla i posebno oni kojima nisu potpuno porušeni domovi malo-pomalo se popravljaju kuće”, istakao je patrijarh.\n“Daće Bog da se zemlja smiri, a onda i briga i ljubav da se pokaže još većom i da se vaši životi potpuno normalizuju, a mi iz crkve zajedno sa vašim vladikom i sveštenicima trudimo se da budemo uz vas i pokrenemo one ljude koji imaju više nego što im je potrebno da pokažu solidarnost i pruže pomoć drugima kada im je potrebna”, zaključio je patrijarh Porfirije.\n“Danas mi je bila čast da u Vladi Srbije budem domaćin srpskoj deci i mladima sa Korduna i Banije”, napisala je Brnabić na Instagramu, uz fotografije susreta, navodi se na sajtu Vlade Srbije.\n“Srbija je uvek uz vas, a vama i vašim porodicama želim mir, ljubav i spokoj za božićne praznike”, kazala je ona.\nPreminuo najstariji veteran Drugog svetskog rata u SAD


Drugi reket Srbije imao je veliku želju da zaigra u Melburnu, ali je povreda, ipak, bila jača, pa je morao da se povuče.\nKrajinović ovaj peh je doživeo još tokom priprema, a zbog njega je propustio i turnir u Sidneju. Očekuje se da će se na teren vratiti za šest nedelja. Na prvom grend slemu u sezoni ne može da nastupi jer povreda zahteva mirovanje.\nSrpski teniser je krajem prošle sezone ušao u odličnu formu, plasirao se i u finale mastersa u Parizu, posle kog je skočio na 35. mesto na ATP listi.\nPodsetimo, na startu Australijan opena trebalo je da se sastane sa Francuzom Adrijanom Manarinom. Srbija je posle Filipovog odustajanja ostala sa četiri tenisera u glavnom žrebu - Novakom Đokovićem, Viktorom Troickim, Dušanom Lajovićem i Laslom Đereom.\nSole Kako mi zaooo zbog ovog deckaa da ga povrede zaobidju mogao bi u top 10 bez problema i muke....\npeh za pehom kad se jednom teniser povredi, gadno...onda ga to prati celo vreme...na zalost


Cvijanović: Srpska bila i biće bolji dio BiH - Leutar.net\nCvijanović: Srpska bila i biće bolji dio BiH\n30. septembra 2019. LEUTAR Republika Srpska, Vijesti 1\nPredsjednica Republike Srpske Željka Cvijanović izjavila je da je Srpska uvijek bila i biće bolji dio BiH, uprkos činjenici da je od završetka ratnih sukoba postojala diskriminacija međunarodne zajednice prema Srpskoj za razliku od Federacije BiH.\n– Podsjetiću vas na period nakon rata, kada je kao vid kazne, Republika Srpska dobijala dva odsto donacija, a FBiH 98 odsto. Zatim, prilikom aranžmana sa Međunarodnim monetarnim fondom /MMF/ FBiH je mogla da povuče sredstva kada ispuni uslove, ne čekajući Srpsku. Poslije je bilo drugačije, odnosno kada Srpska ispuni uslove nije mogla da povuče novac zbog blokade iz FBiH – rekla je Cvijanovićeva.\nOna je istakla da je Srpska uvijek bila organizovanija, jednostavnija i svjesnija sebe od FBiH.\n– Kod nas su uvijek bile jasnije stvari, a pogotovo ako pogledate posljednjih godinu dana. U ovom periodu se može vidjeti kako smo konstituisali vlast, odnosno došli do nove Vlade bez zastoja, na koji način izvršavamo obaveze i imamo stabilnu parlamentarnu većinu – dodala je Cvijanovićeva.\nNavela je da nisu tačne priče o višim platama u FBiH, socijalnim davanjima i penzijama.\n– Način uspostavljanja penzionog sistama u Srpskoj i FBiH nije isti. Sjetićete se i preporuka MMF-a i Svjetske banke da FBiH mora da usvoji bodovni sistem i sve što postoji u Srpskoj da bi situacija bila realnije prikazana i tako isplaćivane penzije. Oni imaju oko 82 odsto penzionera koji primaju penziju od 340 do 350 KM i ta gradacija je sasvim drugačija u odnosu na našu – kaže Cvijanovićeva.\nPodsjetila je da se u FBiH u penziju moglo ići sa 20 godina radnog staža, a u Srpskoj sa 15, što utiče na obračun penzije.\nCvijanovićeva navodi da je, kada je riječ o poslovnoj inicijativi, Republika Srpska jednostavnije uređena i zato je lakše započeti određene djelatnosti.\n– Kada je riječ o poslovnoj inicijativi, Republika Srpska je jednostavnije uređena i zato je lakše započeti određene djelatnosti. Troškovi poslovanja su niži i sada FBiH uvodi određene mjere kada je riječ o zbirnoj stopi doprinosa. Mislim da treba da postoji konkurencija Srpske i FBiH na zdrav način, ali da nema potrebe da stalno mi budemo potcjenjivani, jer smo organizovaniji, jednostavniji i svjesniji sebe od FBiH – zaključila je Cvijanovićeva.\n30. septembra 2019. at 20:22\nKad je to bila Srpska 1992 kad ste protjerali sve sto nije Srpsko sram te bilo kurvo.


Vučić i Tači razgovarali u Njujorku o nastavku dijaloga | KoSSev\nVučić i Tači razgovarali u Njujorku o nastavku dijaloga\nČetvrtak 04. decembar 2014, 20:06\nPremijer Srbije, Aleksandar Vučić, izjavio je da se večeras neformalno u zgradi UN-a, u Njujorku, sastao sa kosovskim premijerom, Hašimom Tačijem, sa kojim je razgovarao o nastavku dijaloga Beograda i Prištine, navodeći da su se obojica saglasili da bi dijalog trebalo nastaviti što pre.\nTači: Kosovo snažno opredeljeno za integraciju u EU i za dijalog sa susedima\n"Završio sam sastanak u sedištu UN-a sa predsednikom Vlade, g. Vučićem. Razgovarali smo o nastavku dijaloga, o sprovođenju postignutih sporazuma, o miru i stabilnosti u regionu. Kosovo ostaje snažno opredeljeno za integraciju u EU i za dijalog sa susedima," napisao je kosovski premijer na svom Fejsbuk profilu nakon sastanka sa predsednikom Vlade Srbije, Aleksandrom Vučićem.\n"Razgovarali o tome kada, kako i na koji način da se nastavi dijalog. Obojica smo izrazili želju da to bude što pre. Imamo različita mišljenja po pitanju nezavisnosti, ali ja mislim da je važno da moramo da razmišljamo o stabilnosti celog regiona i da je bolje da sve probleme rešavamo razgovorom, a ne na neki drugi način," rekao je Vučić za RTS.\nOn je rekao da će na večerašnjoj sednici Saveta bezbednosti UN-a govoriti o ulozi Srbije u regionu, o tome da je zemlja stabilizirajući faktor i garant i simbol mira i stabilnosti.\n"Srbija na verbalne provokacije ne odgovara, ne zato što je slaba, ili nedovoljno jaka, već zato što dobro oseća svoju snagu. Drugi se dure i ljute - to je zato što osećaju ono što je i MMF rekao, a to je da ćemo, ako nastavimo reforme, imati zdravu i uspešnu zemlju za dve, ili tri godine," rekao je Vučić.\nOn je naveo da će u svom opširnom govoru u Savetu bezbednosti govoriti i o drugim pitanjima, o tome sa čim se Beograd u izveštaju Ban Ki Muna slaže, a sa čime ne, kao i o tome "zašto tražimo život za Srbe na Kosovu."\nVučić je rekao da je sa sekretarom UN-a, Ban Ki Munom, razgovarao o saradnji te organizacije sa Srbijom, da mu je zahvalio na pomoći koju su UN pružile Srbiji posle poplava, kao i o poziciji UNMIK-a na Kosovu, nastavku dijaloga Beograda i Prištine, ali i rešavanju određenih problema koje ta institucija ima u Srbiji.


Srbija je domaćin međunarodne konferencije Foruma slovenskih kultura, u okviru predsedavanja ovim Forumom koji okuplja države slovenskih kultura od 10. do 14. januara, a u okviru koje će biti organizovana i 7. dodela nagrade Živa za najbolji muzej i kulturno-istorijsku celinu slovenskih kultura.\nVanušić je ukazala da s obzirom da nagrada Živa nije samo nagrada muzeju za njegov višedecenijski trud i rad, već je to i nagrada i gradu i državi iz koga muzej dolazi, da joj je posebno zadovoljstvo da ove godine, u izazovima pandemije, Srbija organizuje ceremonu dodele nagrade Živa, jer je upravo naš muzej - Galerija Matice srpske prvi poneo ovo prestižno priznanje kada je ono ustanovljeno.\nPomoćnica ministra je naglasila da su muzeji i muzejski radnici u ovim izazovnim vremenima pokazali neverovatnu snagu duha i kreativnosti i nisu dozvolili da im pandemija ugrozi rad. „Kada nije bilo uslova da se posete muzeji, ove institucije su kroz svet savremene digitalne komunikacije došli u naše domove. Takođe, muzeji su bili među prvima koju su otvorili svoja vrata za posetioce i tako nam omogućili da ponovo uživamo u jedinstvenom doživljaju živog dodira sa umetnošću i kulturnim nasleđem“, rekla je Vanušić.


Britanska ekonomija u recesiji posle 11 godina, u aprilu rekordni pad – 20 odsto | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Ekonomija Britanska ekonomija u recesiji posle 11 godina, u aprilu rekordni pad –...\nBritanska ekonomija u recesiji posle 11 godina, u aprilu rekordni pad – 20 odsto\nEkonomija Velike Britanije zvanično je pala u recesiju posle 11 godina, jer je u drugom tromesečju pala za rekordnih 20,4 odsto, što je posledica uvođenja restriktivnih mera u borbi protiv koronavirusa.\nZavod za nacionalnu statistiku zabeležio je pad od 2,2 odsto u prva tri meseca, a zatim u aprilu 20,4 odsto što je najveći mesečni zabeleženi pad svih vremena.\nU junu, kada je dozvoljeno ponovno otvaranje prodavnica koje prodaju proizvode koji nisu neophodni, britanska ekonomija je rasla po mesečnoj stopi od 8,7 odsto.\n“Ekonomija je počela da se oporavlja u junu, kada su se prodavnice ponovo otvorile, fabrike počele da povećavaju proizvodnju i građevinska industrija je nastavila da se oporavlja “, rekao je zvaničnik Zavoda za statistiku.\nBritanska vlada se nada da će popuštanjem mera poslednjih meseci, poput ponovnog otvaranja ugostiteljskog sektora u julu, omogućiti privredi da nastavi sa oporavkom.\nPrevious articleRuski ministar zdravlja: Prva serija vakcine u naredne dve nedelje\nNext articleKO NE NOSI MASKU, PRETI MU I UKOR: Ministarstvo prosvete i Krizni štab predložili mere za početak školske godine


BMW će kupovati aluminijum topljen korišćenjem sunčeve energije - Auto Republika\nBMW će u budućnosti kupovati aluminijum za potrebe izrade delova za karoserije i motore, koji je dobijen topljenjem uz pomoć solarne energije prikupljene u arapskoj pustinji. Primenom ove strategije, ostvariće se ušteda u štetnim emisijama ugljne-dioksida u količini od 2,5 miliona tona, doduše u narednih deset godina.\nUjedno, to je važan korak u smeru ostvarenja cilja koji se tiče smanjenja količine štetnih isparenja koja generiše mreža snabdevača bavarske korporacije za oko 20% do tada, izjavio je u utorak ujutru Andreas Vend, koji obavlja funkciju direktora odeljenja nabavki BMW grupe.\nNemačka kompanija svake godine troši stotine miliona evra za nabavke aluminijuma, dok je za ovu godinu ugovorena nabavka 43 hiljada tona aluminijuma od grupacije koja posluje u Ujedinjenim Arapskim Emiratima i koja nosi naziv Emirates Global Aluminum (EGA),\nEGA je prva globalna kompanija koja će koristiti solarnu energiju u cilju komercijalne proizvodnje aluminijuma, a u početku će jedini kupac biti BMW grupa. Električna energija koja će biti utrošena u procesu proizvodnje livenja aluminijuma će biti proizvedena u pustinjskom solarnom parku izgrađenom u pustinji u neposrednoj blizini Dubaija.\nProizvodnja aluminijuma je izuzetno zahtevna u smislu potrošnje energije, ali s druge strane, obilna upotreba ovog metala je nužna kako bi se barem delimično anulirali efekti ugradnje teških baterija u moderne automobile.\nAluminijum dobijen korišćenjem sunčeve energije se prerađuje za potrebe izrade komponenti karoserije i pogonskog sklopa vozila marke BMW u kompanijskoj livnici lakih metala izgrađenoj u Landshutu, koja inače svojim radom obezbeđuje podmirenje skoro polovine godišnjih potreba grupacije.\ntags: bmw EGA proizvodnja aluminijuma za automobile zelena proizvodnja BMW\nnext CATL priprema novu čvrstu bateriju energetske gustine do 400 Wh/kg\nAnaliza: Šta će biti sa elektromobilnošću ako “kineski balon” pukne


VUČIĆ PRIMIO AMERIČKOG AMBASADORA KIRBIJA – Balkanekspresrb.rs\nRazgovarali su i o stranim investicijama, posebno američkih kompanija „Esmark“ i „Delfi“, i kako one mogu da pomognu da se zadrže stara i otvore nova radna mesta u Srbiji i tako pomognu ekonomsku budućnost zemlje\nPREDSEDNIK Vlade Srbije Aleksandar Vučić primio je danas ambasadora Sjedinjenih Američkih Država Majkla Kirbija.\nAmbasador Kirbi uručio je premijeru Vučiću ličnu novogodišnju i božićnu čestitku Baraka Obame.\nVučić i Kirbi razgovarali su o nekoliko tema koje se tiču budućnosti Srbije, posebno ekonomske.\n– SAD podržavaju napore koje srpska vlada ulaže da unapredi finansijsku situaciju i daju podršku borbi protiv sive ekonomije, rekao je američki ambasador. Razgovarali su o stranim investicijama, posebno američkih kompanija „Esmark“ i „Delfi“, i kako one mogu da pomognu da se zadrže stara i otvore nova radna mesta u Srbiji i tako pomognu ekonomsku budućnost zemlje.\nU razgovoru je naglašena važnost evropskog puta Srbije i Briselskog dijaloga za napredak na tom putu. Saglasili su se da je premijerova jučerašnja poseta Kosovu i Metohiji imala izuzetan značaj.\nIstaknuta je važnost uloge Srbije za regionalnu stabilnost, posebno Bosne i Hercegovine, jer je napredak važan za budućnost svih naroda u BiH.\nPredsednik Vlade Srbije i ambasador SAD razgovarali su i o prošlonedeljnim događajima u Francuskoj. Saglasili su se da je potreban zajednički rad na borbi protiv terorizma i da Srbija ima ključnu ulogu u borbi protiv terorizma i stranih boraca u regionu i šire.<


Izetbegović: "Mi ne možemo ukinuti Republiku Srpsku i da hoćemo"\n- Član Predsjedništva SDA Bakir Izetbegović izjavio je danas da će prijedlog SDA na sastanku lidera najjačih političkih partija u BiH u utorak, 11. januara, biti da se napravi presjek do sada iznesenih platformi i stavova o formiranju vlasti, na bazi čega bi se moglo razgovarati.\n"Presjek interesa je dovoljno širok da se nađemo. To su ubrzani evropski put, vraćanje posrnule ekonomije, zapošljavanje mladih, pitanja kriminala i korupcije, jeftinija administracija", rekao je Izetbegović novinarima u Sarajevu.\nOn je izrazio uvjerenje da će prijedlog SDA biti prihvaćen.\n"Zašto ne bi bio? Bosnu ne mogu promijeniti. Mi ne možemo ukinuti Republiku Srpsku i da hoćemo. Da nađemo srednje rješenje i pomognemo građanima da prodišu punim plućima", rekao je Izetbegović.\nOn je ocijenio da "se treba naći na sredini".\n"Možemo da poguramo stvari za koje je 99 posto građana zainteresovano. Čemu to balkansko natezanje. Vrijeme je da na bazi dosadašnjeg iskustva povučemo neke nove poteze", rekao je Izetbegović.\nPortparol SDA Salmir Kaplan izjavio je danas Srni da će SDA, ukoliko se stvore potrebni preduslovi, u utorak, 11. januara, na sastanku lidera političkih partija u BiH izaći sa svojim prijedlogom za formiranje vlasti.\nKaplan je pojasnio da se SDA iz tih razloga nije odazvala na sastanak lidera koji je najavljen za ponedjeljak, 10. januara i da je predlagala da sastanak predstavnika političkih stranaka u Predstavničkom domu Parlamentarne skupštine BiH bude održan na nivou predsjednika tih partija.\nOn nije mogao reći ništa više u vezi prijedloga SDA, pojasnivši da je on još u procesu izrade.


Aerodrom Nikola Tesla uslužio 3.000.000 putnika 8 dana ranije - Daljine.rs\nAerodrom Nikola Tesla uslužio 3.000.000 putnika 8 dana ranije\nAerodrom Nikola Tesla u Beogradu je 26. jula u jutarnjim časovima uslužio je svog tromilionitog putnika, što je osam dana ranije nego prošle godine. To znači da je u 2017. godini Aerodrom registrovao 3 miliona putnika 3. avgusta.\nIako ovaj rekord nije vredan posebnog divljenja i bitno je da broj putnika ne pada, u saopštenju beogradskog aerodroma stoji da je nedelju dana pre postignutog rekorda dva puta, i to 16. i 20. jula, beogradski aerodrom zabeležio istorijske dnevne rekorde u broju putnika – 23.320 putnika odnosno 23.335 putnika.\nOvom broju u velikoj meri doprinose jeftini letovi iz Beograda, tako da je u poslednje dve nedelje jula na beogradskom aerodromu zabeleženo je više od 300.000 putnika.\nIz kompanije saopštavaju da će, na osnovu procena zbog porasta broja putnika u čarter saobraćaju do kraja letnje sezone iznositi oko 25 odsto u odnosu na prošlu sezonu, dosadašnjih rekorda i porasta broja putnika od 7 odsto u prvih pola godine, Aerodrom Nikola Tesla Beograd očekuje još jednu rekordnu godinu.\nTuristi navaljuju u Troju kao da već jednom nije bila uništena\nBroj poseta Zakintosu porastao za 139% ali u populaciji kornjača


Brnabić: Prijateljstvo sa Nikaragvom osnov za produbljivanje ekonomskih odnosa\nIzvor: RTS, 26.Jul.2019, 13:39\nPremijerka Ana Brnabić razgovarala je sa ministrom inostranih poslova Republike Nikaragva Denisom Monkadom Kolindresom.\nPremijerka je u razgovoru sa Monkadom Kolindresom istakla da dve države tradicionalno neguju prijateljske odnose i međusobno uvažavanje na osnovu kojeg mogu da grade i unapređuju ekonomsku i druge vidove saradnje i produbljuje političke odnose, saopštila je pres-služba Vlade Srbije.\nBrnabićeva je zahvalila šefu diplomatije Nikaragve na principijelnom stavu o nepriznavanju jednostrano proglašene nezavisnosti Kosova, dodajući da je to za Srbiju pitanje od nacionalnog interesa.\nMonkada Kolindres preneo je Brnabićevoj pozdrave predsednika i premijera Nikaragve i potvrdio da njegova zemlja neće menjati svoj stav po pitanju Kosova i Metohije i da će nastaviti da pruža podršku u zaštiti državnih i nacionalnih interesa Srbije.\nBrnabić i Monkada Kolindres istakli su da tradicionalno prijateljstvo dve zemlje i višedecenijske dobre odnose treba dalje razvijati i učvršćivati kroz jačanje ekonomske saradnje i da se očekuje da u narednom periodu bude definisan program i modaliteti saradnje dve države.\nB92: Premijerka se zahvalila Nikaragvi za nepriznavanje Kosova\n"Nikaraga neće priznati Kosovo"\nPredsednica Vlade Ana Brnabić ocenila je u današnjem razgovoru sa ministrom inostranih poslova Republike Nikaragva Denisom Monkadom Kolindresom da dve države tradicionalno neguju prijateljske odnose i međusobno uvažavanje na osnovu kojeg možemo da gradimo i unapređujemo ekonomsku i druge vidove...


Ukinuta vanredna situacija u Knjaževcu, još 80 kuća bez struje | Za media\nU Knjaževcu je ukinuta vanredna situacija, uvedena zbog ledene kiše koja je preksinoć prekinula snabdevanje strujom u velikom broju domaćinstava na seoskom području. Još 80 domaćinstava je bez električne energije, a 250 nema jednu fazu.\nU Elektroprivredi Srbije očekuju da će svaki kvar biti otklonjen u narednih nekoliko sati, pa će i ovi građani ponovo biti snabdeveni, rečeno je Tanjugu.\nPredsednik opštine Knjaževac Milan Đokić kaže za RTS da očekuje da svakog trenutka svi dobiju struju i napomenuo je da su spremni i agregati.\nTakođe, dodaje Đokić, rešena je situacija sa vodosnabdevanjem, jer je struja stigla u ona mesta u kojima od nje zavisi vodosnabdevanje.\nElektromonteri rade neprekidno, još oko 3 hiljade ljudi u knjaževačkim selima bez struje\nZahvaljujući neprekidnom radu elektromontera iz Timočke krajine ali i cele Srbije, koji su došli u ispomoć, sve je više knjaževačkih sela u kojima je normalizovano elektrosnabdevanje, nakon kolapsa 6. januara zbog ledene kiše koja je pokidala provodnike. Kako je rečeno na Štabu za vanredne situacije u Knjaževcu, koji je održan u 11 sati, sada je još oko 3 hiljade meštana u seoskim područjima bez...Više\nPročitaj više o Elektromonteri rade neprekidno, još oko 3 hiljade ljudi u knjaževačkim selima bez struje\nZa razliku od jučerašnjeg dana kada je situacija u skoro svim knjaževačkim selima delovala dramatično zbog velikog broja domaćinstava koja su bila bez struje, danas je situacija mnogo bolja. 28 ekipa elektromontera iz cele Srbije ulaže velike napore kako bi uspeli da do kraja dana dovedu struju u sva sela. Iz sata u sat broj ljudi koji je bez električne energije se smanjuje.Više\nPročitaj više o Sve manje knjaževačkih sela bez struje (VIDEO)\nПросторије локалне телевизије "Књажевацинфо" опљачкане у току ноћи. Провалници однели опрему у вредности од око милион...Više\nSituacija sa snabdevanjem električnom energijom na području opštine Knjaževac je lošija nego prethodnih dana jer od...Više


Podiže se pet tužbi protiv NATO pakta zbog bombardovanja, advokat otkrio kakva je kazna za alijansu ako ne dođu na sud! | Novi Centar\nNaslovna Društvo Podiže se pet tužbi protiv NATO pakta zbog bombardovanja, advokat otkrio kakva...\nPodiže se pet tužbi protiv NATO pakta zbog bombardovanja, advokat otkrio kakva je kazna za alijansu ako ne dođu na sud!\nNjegova advokatska kancelarija iz Niša od samog početka se prihvatila teškog posla koji je od starta ličio na nemoguću misiju.\nPrva tužba protiv NATO-a sa zahtevom za odštetu zbog oboljevanja usled bombardovanja Srbije osiromašenim uranijom 1999. trebalo bi da bude predata u sredu, 20. januara.\nOd presudnog značaja je što će ona, kao i sve ostale koje će uslediti, biti potkrepljena sa 70 italijanskih presuda koje potvrđuju vezu između NATO bombi i karcinoma.\nPosle četiri godine rada na prikupljanju neoborivih dokaza i dokumentacije o zločinu NATO-a počinjenom prema zdravlju i životu žitelja Srbije zbog korišćenja municije sa osiromašenim uranijumom, posao je sasvim priveden kraju, kaže advokat Srđan Aleksić.\nOstalo je, kaže, da još jedan deo materijala prevedu sa italijanskog na srpski jezik.\nPet tužbi protiv NATO-a, prva u Beogradu\n„Tužbu ćemo predati u sredu, 20 januara. Prvo u Beogradu i još četiri tužbe u Novom Sadu, Kragujevcu, Nišu i Vranju. To će biti pojedinačne tužbe onih koji su oboleli, vojnika, policajca, oficira i rezervista koji su bili na Kosovu i Metohiji i to će biti tužba baš protiv NATO-a kao organizacije. NATO ima svojstvo pravnog lica i s obzirom na to imaju pravo i obaveze i pošto su oni učestvovali u agresiji kao organizacija, dužni su da nadoknade štetu“, precizira sagovornik.\nTužba je, kaže, dobro pripremljena sa svim dokazima u kojima su korišćeni radovi stručnjaka za tu oblast, Instituta za javno zdravlje „Batut“ o obolelima od kancera, ali su, kaže, od presudnog značaja materijali korišćeni u istu svrhu u Italiji i to što je u advokatskom timu i njegov italijanski kolega Anđelo Fjore Tartalja.\nPresudna pomoć italijanskog advokata\nOn je tokom dve decenije mukotrpnog rada uspeo da dokaže vezu između NATO bombi „obogaćenih“ osiromašenim uranijumom i obolevanja od karcinoma italijanskih vojnika koji su u to vreme bili stacionirani na KiM i pred italijanskim pravosuđem je do sada dobio 181 presudu. Od ukupno 500 podnetih, 300 je u završnoj fazi.\nAleksić napominje da se u pratećoj dokumentaciji za tužbe koje će naredne nedelje biti podnete nalaze ne samo presude italijanskih sudova, nego i svi nalazi veštaka, izveštaji sudske medicine, stručnjaka za eksploziv koji utvrđuje kakvih je eksploziva i koliko bilo na određenom području.\nTu je, kaže, i nekoliko pravosnažnih i izvršnih presuda naših sudova, kao i dve Međunarodnog suda za ljudska prava u Strazburu koje se odnose na Veliku Britaniju i Tursku, koje su svojim građanima morale da nadoknade štetu.\nU oba slučaja je reč o upotrebi osiromašenog uranijuma i povredi prava na život i zdravlje njihovih građana, napominje Aleksić.\nPrvo vojska i policija, posle civili\nOn podvlači da se ove prve tužbe odnose na vojnike i policajce, ljude koji su bili angažovani od strane države, a da će kasnije uslediti i druge.\n„Naknadno ćemo podneti tužbe za civile, ljude koji žive na teritoriji Kosova i Metohije i one koji su živeli, a danas žive u centralnoj Srbiji, kao i na teritoriji Vranja i juga Srbije. Potom ćemo videti i da podnesemo tužbe zbog gađanja takozvanih hazard objekata u Beogradu, Novom Sadu, Pančevu, Kragujevcu, Boru, gde je komisija Programa zaštite životne sredine Ujedinjenih nacija (UNEP) to istraživala 2000. godine i utvrdila da je po zdravlje opasno živeti u tim mestima“, kaže naš sagovornik.\nReč je o objektima hemijske i petrohemijske industrije, koji po međunarodnom ratnom pravu ne smeju da budu bombardovani.\nŠta ako se tuženi ne odazove\nAleksić objašnjava šta će uslediti po podnošenju prvih tužbi i kakvi su rokovi:\n„Kada predamo tužbu, ona u roku od šest meseci treba da se dostavi NATO-u, kako je to po zakonu o parničnom postupku, pošto je tuženi strana organizacija. Znači, negde u junu bi bilo moguće prvo ročište. Posle ćemo videti kako će NATO odgovoriti i kako će se sve odvijati. Nadam se da ćemo u drugoj polovini godine podneti tužbu i za civile.“\nNa pitanje šta ako se predstavnik NATO-a ne pojavi na ročištu, on napominje da po našem zakonu o parničnom postupku tuženi može da dobije zastupnika po službenoj dužnosti i da proces bude nastavljen. Naš sagovornik, međutim, smatra da bi bilo nedostojno da predstavnik NATO-a ne dođe na sud i da ne odgovori na sve za šta se tereti. A koliko će ceo proces trajati, zavisi, kako kaže, od toga da li će se NATO kao tužena strana pojaviti u postupku.\nAko bude trebalo, po pravdu i u Strazbur\n„Za godinu dana do dve godine mogao bi da se okonča predmet, a mi smo ako bude trebalo, spremni da idemo i do Strazbura. Smatramo da Srbija kao evropska zemlja i potpisnik Povelje o zaštiti ljudskih prava ne sme da bude diskriminisana, jer je u odnosu na 181 već pravosnažnu italijansku presudu u istoj situaciji. Isto je činjenično stanje, isti pravni položaj i smatram da građani Srbije ne bi trebalo da budu diskriminisani i da za nas ne važi ono što važi za italijanske vojnike“, ističe Aleksić.\nPrethodni članakOtkrivena mračna tajna EU, znali su sve vreme!\nSledeći članakJEDVA IZBEGAO LINČ! Reprezentativac Srbije jedva spasao Tadića!


KOSOVSKA POLICIJA 'ZAUZELA' GAZIVODE: Vučić naredio stanje najviše borbene gotovosti Vojske Srbije - GlobalCir\nSpecijalna jedinica policije Kosova (ROSU) “zauzela” je danas vještačko jezero i Hidrocentralu “Gazivode”, pišu srbijanski mediji. Prema prvim i nezvaničnim informacijama, akciju je izvelo 60 naoružanih specijalaca.\nSpecijalci su zauzeli Centar za razvoj ekologije i sporta u kojem se nalazi i Crveni križ, a koji je nedavno posjetio i predsjednik Srbije Aleksandar Vučić. Kako prenose mediji, Vučić je naredio stavljanje kompletne Vojske Srbije u stanje najviše borbene gotovosti. Naredba je prenijeta načelniku Generalštaba Vojske Srbije.\nKUKIĆEVE VRATOLOMIJE: Novi direktor inspekcije TK radio nacrno?


► Istraga protiv zvaničnika u Nemačkoj zbog veza s italijanskom mafijom\nAgencija DPA prenela je da je tužilaštvo u Duizburgu navelo da su među tih pet osoba, dva pripadnika policije i jedna osoba zaposlena u Veselingu, mestu kod Kelna.\nProtiv njih se vodi istraga zbog sumnje da su prekšili zakone o službenoj tajni. Tužioci su odbili da iznesu detalje o vrsti informacija koje su procurele.\nVest o toj istrazi je usledila dan pošto su u četiri evropske zemlje uhapšene najmanje 84 osobe osumnjičene za veze s mafijom, u nizu pažljivo koordinisanih operacija.\nPritvoreni, od kojih je 14 uhapšeno u Nemačkoj, osumnjičeni su da su radili za italijansku kriminalnu organizaciju Ndrageta za koju tužioci navode da trguje kokainom i pere novac na globalnom nivou.\nItalijanske vlasti su saopštile da su primile 54 migranta iz Pakistana u prihvatni centar pošto su ih pronašle na jedrilici nedaleko od južnih obala zemlje.\nPredstavnici TO Zlatibor u sastavu delegacije regije Zapadne Srbije danas su u Puli posetili prostorije firme "Uniline", jednog od najvećih tour operatera u Hrvatskoj.


Heroji budućnosti - ELEMENTARIJUM\nPrijavljivanje za školsko takmičenje fokusirano na vezu između održivog razvoja i prirodnih nauka traje do 11. maja\nPovećana potrošnja električne energije, zagađenje vazduha, zagađenje vode, klimatske promene i opasan otpad, neki su od problema kojima se tokom aprila i maja bave srednjoškolci iz čitave Srbije, u okviru panevropskog naučnog takmičenja Heroji budućnosti.\nOvo takmičenje organizovala je kompanija BASF uz podršku Hemijskog fakulteta Univerziteta u Beogradu, Centra za promociju nauke Republike Srbije i organizacije Dostignuća mladih i Ministarstva prosvete.\nPrijave su besplatne i otvorene za sve srednje škole u zemlji, a cilj takmičenja je da približi nauku učenicima i pokaže njenu ulogu u stvaranju održivih rešenja za problem životne sredine u budućnosti.\nU okviru takmičenja tražiće se talentovani mladi inovatori koji su sposobni da na kreativan način primene naučne inovacije u cilju stvaranja društveno korisnog rešenja. Timovi srednjoškolaca bi trebalo da sprovedu naučno istraživanje i kreiraju inovativno, održivo rešenje za problem koji postoji u njihovom okruženju. Ovaj problem može biti rasipanje energije u njihovoj školi ili prekomerno stvaranje otpada – poenta je primeniti naučni metod u rešavanju problema.\nZa vreme pripreme i implementacije svojih rešenja, učenici bi trebalo da shvate da nauka, posebno hemija, jeste značajno sredstvo kada je reč o održivom razvoju. Najbolje ideje služiće kao primer i inspirisaće druge da donose promene i koriste održiva rešenja.\nTimovi se mogu prijaviti na takmičenje dostavljanjem prezentacija ili video snimka koji prikazuju održiva rešenja učenika na veb sajtu do 11. maja 2015. godine.\nPrijavite se i pronađite više detalja o takmičenju ovde.


Vučić i Tači u Minhenu: Male šanse za sporazum u bliskoj budućnosti - European Western Balkans\nAutor EWB 17. 02. 2019. 17. 02. 2019.\nMINHEN – Iako je njihov panel u okviru Minhenske bezbednosne konferencije na temu bezbednosti u jugoistočnoj Evropi usledio odmah nakon panela sa premijerima Grčke i Severne Makedonije, Aleksisom Ciprasom i Zoranom Zaevim, predsednici Srbije i Kosova Aleksandar Vučić i Hašim Tači saglasili su se da je odnose između njihove dve zemlje mnogo teže normalizovati.\nModerator panela bio je Volfgang Išinger, predsedavajući Minhenske bezbednosne konferencije i bivši posrednik u pregovorima između Kosova i Srbije, dok je treći učesnik bio Johanes Han, Evropski komesar za politiku susedstva i pregovore o proširenju.\n“Njihovo je bilo da ispune samo jednu obavezu – uspostavljanje Zajednice srpskih opština – i nisu uradili ništa”, rekao je Vučić.\nPrema njegovom mišljenju, proces pregovora važan je za mir i stabilnost regiona. Najvažnije pitanje je kako razviti buduće odnose Srba i Albanaca.\nIpak, ocenio je da su dve strane danas veoma daleko od rešenja.\n“Trenutno smo u stanju zamrznutog konflikta, za šta verujem da predstavlja regresiju – potreban nam je kompromis koji će obezbediti međusobno priznanje i omogućiti Kosovu članstvo u UN”, naglasio je.\nPrema Tačiju, carine su rezultat onoga što se desilo u Interpolu (Kosovo nije uspelo da postane članica organizacije u novembru nakon intenzivnog lobiranja Srbije).\n“Mi nikada nismo uslovljavali dijalog. Naravno, postoje izazovi među nama, ali Zajednicu srpskih opština ne treba koristiti samo za političku dobit Srbije”, rekao je.\nVučić je odreagovao na ovo tvrdnjom da Kosovo ima samo jednu obavezu koju treba da ispuni – uspostavljanje ZSO. Dodao je da mnoge obaveze Srbije nisu direktno usklađene sa njenim Ustavom, koji jedino prepoznaje Autonomnu pokrajinu Kosovo i Metohija.\n“Nije nas briga za njihov ustav pošto njih nije briga za naš ustav”, izjavio je Vučić.\nNaglasio je da bi, ako se postigne osovina mira između Albanaca i Srba, to osiguralo mir u regionu Zapadnog Balkana u narednih 100, 200 godina. “Ne rizikujem samo svoju političku karijeru, već mnogo više, kako bih postigao taj mir”, rekao je.\nSa svoje strane, komesar Han je podsetio da je manjina stanovništva u Makedoniji i Grčkoj bila za postizanje rešenja, a da je podrška porasla od tada. Ovo bi mogao da bude primer za Kosovo i Srbiju.\n“Pozitivno rešenja za ovaj odnos je od krucijalnog značaja za ceo region. Ako se dve strane međusobno blokiraju, blokirane su i ostale četiri”, rekao je Han.\n“Pozivam obe strane da rade na kompromisu – svi moraju da daju nešto kako bi nešto i dobili”, izjavio je Han.\nU svojoj završnoj reči, predsednik Tači naglasio je da predsednik Vučić mora da prihvati da je Kosovo suverena država, koju je prepoznalo više od 100 država sveta.\n“Još uvek postoji nada, pošto postoji spremnost da se sedne i razgovara – imamo svoje razlike u mišljenjima, ali smo i dalje voljni da ih raspravimo”, rekao je.\n“Znam da priznanje neće biti poklon od Srbije, to mora da bude kompromis. EU i SAD moraju da budu što je više moguće ujedinjeni u svojoj podršci sporazumu, postoji čak i šansa da će Rusija prihvatiti kompromis. Lideri regiona će ga takođe podržati. Možemo da održavamo zamrznuti konflikt, ali to će imati posledice po ceo region”, zaključio je Tači.\nPredsednik Vučić iskoristio je svoj poslednji govor da zapita zašto je Kosovu i dalje potreban dijalog ako je već potpuno suverena država. Srbiji su potrebni mir i stabilnost, i to je razlog njene spremnosti da pregovara, dodao je.\nPrimetio je da njegova država radi sve što je u njenoj moći da snizi očekivanja svoje javnosti, dok Kosovo radi sve da bi ta očekivanja podiglo.\nPitanje razgraničenja treba da ostane na stolu, zato što različiti međunarodni akteri prepoznaju različite granice, dodao je Vučić, bez ulaženja u detalje.\n“Potrebna nam je posvećenost, uz 1, 2 ili 3% šanse da ćemo postići kompromis. Ne mogu da garantujem da će se to desiti”, zaključio je.\nAleksandar VučićDijalog Beograda i PrištineHašim TačiJohanes HanMinhenska bezbednosna konferencijaVolfgang Išinger


UEFA dobila odgovor – Barselona, Real i Juventus ne odustaju - BIGportal.ba\n8 Maja, 2021 8 Maja, 2021 01611\nBarselona, Juventus i Real Madrid, preostali članovi Superlige, izdali su saopštenje.\nUEFA i devet klubova koji su se povukli iz projekta Evropske Superlige napravili su sporazum u petak uveče.\nIz Niona su spremili paket koji je klubove zakucao za krovnu evropsku organizaciju novim sporazumom, koji glasi da ko se vrati ideji Evropske Superlige moraće da plati čak 100 miliona evra kao kompenzaciju.\nI to nije sve – ukoliko pomenutih devet klubova prekrše bilo kakve odredbe novog ugovora sa UEFA moraće da plate 50 miliona evra.\n“ESPN” je u petak preneo da Evropska kuća fudbala sprema dvogodišnju suspenziju za svaki tim, koji zvanično ne napusti projekat Superlige.\nNa Nou Kampu se danas (16.15) igra meč koji će umnogome uticati na borbu za titulu u Španiji. Barselona čeka Atletiko Madrid, i ako ga pobedi, prestići će ga, dok remi najviše odgovara Realu.\n“Osnivači Superlige nastavljaju da pate i svakodnevno im se preti. Teraju nas da napustimo i ugasimo takmičenje, što je neprihvatljivo. Zakon je na strani Superlige i po njemu FIFA i UEFA ne mogu da reaguju i kažnjavaju klubove. Projekat Superlige imao je za cilj da pronađe rešenje za tešku situaciju koja je zadesila fudbal i sve klubove. Pokušali smo da nađemo rešenje, kako bi preživeli. Takođe, pronašli smo rešenje da se domaće lige igraju paralelno sa Superligom, a i pored svega toga FIFA i UEFA nisu pronašli, niti su pokušali da pronađu pravi način da o tome komuniciramo.\nSpremni smo da promenimo pristup Superligi. Vidimo da su naši prijatelji koji su sa nama osnovali Superligu sada morali da potpišu nekoliko sporazuma sa UEFA. Mi ćemo pokušati da nađemo pravo rešenje i nastavićemo da radimo na ovom projektu i pored pretnji koje nam šalje UEFA”, navodi se u saopštenju.


RTS tužio Republičku radiodifuznu agenciju\nIzvor: Blic, 08.Jul.2008, 18:37 (ažurirano 02.Apr.2020.)\nPredsednik upravnog odbora RTS-a Nikša Stipčević, podneo je Vrhovnom sudu tužbu protiv Republičke radiodifuzne agencije.\nTužba je podneta radi poništavanja javnog poziva koji je ta agencija uputila za predlaganje kandidata za članove upravnog odbora RTS-a. Kabinet generalnog direktora RTS-a je saopštio da je Stipčević u svoje ime podneo tužbu za poništavanje tog javnog poziva.\nU tužbi se tvrdi da je upućivanje javnog poziva na oglašavanje u javnim glasilima >> Pročitaj celu vest na sajtu Blic << u suprotnosti sa zakonskim odredbama i odredbama opštih akata koje regulišu tu materiju.\n"Ne može niko u ime Saveta (Republičke radiodifuzne agencije) kao pojedinac da ovaj javni poziv uputi preko javnih glasila, odnosno takav javni poziv ne može biti upućen a da prethodno o tome nisu odlučivali, glasali i doneli odluku potrebnom većinom članovi Saveta", navedeno je u tužbi, čija je kopija dostavljena Tanjugu.\nU tužbi se kaže da "u navedenom slučaju očigledno postoji namera pojedinca da suprotno zakonom propisanom postupku razreši članove sadašnjeg upravnog odbora RTS-a koji su u skladu sa članom 87. Zakona o radiodifuziji imenovani 19. aprila 2006. godine i čiji mandat ističe u skladu sa zakonom u roku od pet godina od dana izbora".\nSporni javni poziv objavljen je u četvrtak, 3. jula, u dnevniku "Politika" i nedeljniku "NIN", a potpisao ga je predsednik Saveta RRA Nenad Cekić, pozivajući se na član 87. Zakona o radiodifuziji.\nVrhovni sud odbio tužbu RTL-a protiv rešenja RRA\nVrhovni sud Srbije odbio je kao neosnovanu tužbu koju je televizija RTL podnela protiv odluke Saveta Republičke radiodifuzne agencije.\nKako je danas saopšteno iz RRA, Vrhovni sud Srbije je presudio da je agencija pravilno postupila odbijajući prigovor RTL-a izjavljen na odluku Saveta RRA da im ne izda dozvolu za emitovanje programa na nacionalnom nivou. Vrhovni sud je u presudi naveo da rešenjem RRA o odbijanju prigovora nije povređen zakon.\nDodaje se da su time iscrpljena sva pravna sredstva podnosioca prijava na javni konkrs za izdavanje dozvola za emitovanje programa, dve godine od donošenja odluke Saveta RRA.\n"Ovakva presuda Vrhovnog suda je još jedan dokaz zakonitosti rada RRA uprkos mnogim pritiscima i osporavanjima predstavnika takozvane struène javnosti. Takođe presuda suda je dokaz javnosti da se članovi Saveta RRA u svom radu strogo pridržavaju zakona i da će u svim drugim situacijama tako postupati kao i da je pravda spora ali dostižna", navodi se u saopštenju RRA.


Feministički dnevnik za period od 6. do 13. juna 2021. godine\nUdruženje „Putevi edukacije“ u saradnji sa udruženjem „Mame su zakon“ sprovode istraživanje o informisanosti i stavovima prema seksualnom nasilju među mladima. Anketa se sprovodi putem Gugl upitnika i nalazi se na sledećem linku koji možete proslediti onima koji odgovaraju ciljnoj grupi - devojčice i devojke od 13 do 19 godina.\nViše od 1300 učenika starosti od 10 do 18 godina iz kragujevačkih škola biće edukovano o rodnoj ravnopravnosti, nenasilnoj komunikaciji, prevenciji stereotipa, maloletničkih brakova i reproduktivnom zdravlju, kroz projekat koji će realizovati Grad Kragujevac uz podršku švajcarskog programa „Swis PRO“, javlja Novi Magazin.\nPredstavnica Romskog ženskog centra „Bibija“ Svetlana Ilić izjavila je danas da je „seksualno i reproduktivno zdravlje Roma ogroman problem, i kada se radi o onima koji žive u naseljima u blizini centra Beograda“. Predstavnica kancelarije Poverenika za zaštitu ravnopravnosti Tamara Prijić je rekla da su nekim ženama sa invalidetetom „oduzimana deca i smeštana tamo gde se smeštaju deca koja su pretprela nasilje, iako ta deca nisu pretrpela nasilje“, javlja Novi Magazin.\nOtvoreni seminar samoodbrane za žene održao se u subotu od 18 časova, javlja B92. Više o tehnikama samoodbrane možete pogledati u priloženom videu.\nOlgica Lončar (47) jedan je od nadrilekara protiv kojih su klijenti podneli prijave zbog nestručnog izvođenja zahvata, za koje, kako se sumnja, nisu imali kvalifikacije. Ljudima su ostajale užasne posledice, dok je pojedinima i narušeno zdravlje. Većina oštećenih su žene. Ovaj slučaj ponovo ističe u prvi plan pitanje nerealne kulture lepote koja se agresivno nameće ženama, kao i problem neregulisanosti različitih salona za tzv. estetske intervencije.\nAfričke žene se bore da zaustave ritualno sakaćenje ženskih genitalija, stravičan zločin koji se svakodnevno obavlja protiv hiljada devojčica i devojaka, sa čijim posledicama žive milioni žena, prenosi Gardijan. Ovaj problem se pogoršao tokom zatvaranja zbog pandemije kovid-19, jer su se zbog slabije državne kontrole izolovane zajednice vratile ovom ilegalnom ritualu. Nedavno, devojčica iz Somalije umrla je zbog krvarenja posle ritualnog sakaćenja.\nOko 50% odraslih muškaraca i 16% žena gledalo je pornografiju tokom izolacije, prenosi Gardijan. Najpopularniji sajt je Pornhub. Međutim, bez obzira na porast gledanosti, pornografski sajtovi ostaju loše regulisani i nebezbedni. Podsećamo, nedavno je Pornhub potresao niz skandala, praćen povlačenjem velikih korporacija iz saradnje, zbog otkrića ogromnog broja snimaka silovanja i povezanosti sa trgovinom decom i ženama. Predsednik kompanije odgovorne za Pornhub se suočava sa suđenjem zbog profitiranja na snimcima silovanja i pomaganju trgovini ljudima.\nLondonski policajac priznao je otmicu, silovanje i ubistvo Sare Everard (33) koja je brutalno ubijena u martu ove godine. Njena smrt pokrenula je lavinu protesta u Engleskoj i istakla problem nebezbednosti žena u javnom prostoru.\nVrhovni sud u SAD-u je 12. juna 1967. proglasio zabranu mešovitih brakova koja je bila na snazi u nekoliko američkih država, protivustavnom. Ovaj dan se neformalno proslavlja kao Dan ljubavi (Loving Day) u znak sećanja na par Loving, Mildred i Ričarda, koji se usudio da se venča „ilegalno“ u Virdžiniji i prkosi rasističkoj zabrani mešovitih brakova, uprkos stigmi i hapšenju. Kada su u završnoj reči upitali Ričarda da li ima nešto da poruči sudu, samo je odgovorio: „Recite im da volim svoju ženu.“


Proizvođači oružja zaradili 401 milijardu dolara\nBeta\t 14. decembra 2015. 12:55\nNajveći proizvodjači oružja u svetu prošle su godine ostvarili 401 milijardu dolara, što je 100 puta više od godišnjeg budžeta UN za mirovne operacije, saopštio je danas Medjunarodni istraživački institut za mir (SIPRI) u Stokholmu.\nPrema danas objavljenom izveštaju, u 2014. godini prvih 100 proizvodjača oružja zabeležilo je umeren pad u trgovini vojnim uslugama i oružjemza 1,5 odsto, mada je Rusija zabeležila skok od čak skoro 50 odsto.\nSIPRI je naveo da su kompanije za proizvodnju oružja u SAD i Zapadnoj Evropi, koje pokrivaju 80 odsto tržišta, imale za 3,2 odsto manju prodaju nego 2013. godine. Tri zapadne kompanije napustile su grupu prvih 100.\nIstovremeno, 36 kompanija na listi SIPRI-ja, koje nisu iz SAD i Zapadne Evrope, zabeležile su porast u trgovini za 25 odsto, pri čemu je ruska vojna industrija zabeležila porast od skoro 50 odsto.\nNa listi SIPRI-ja nalazi 19 proizvodjača iz Rusije i njihove filijale.\nNajveći deo te proizvodnje namenjen je za vojne snage Rusije, ali te kompanije imaju i klijente u ostalim delovima sveta, uključujući Indiju i Kinu, rivale u trci za naoružanje.\nAmerička kompanija Lokid Martin i dalje je prva na listi, gde se nalazi od 2009. godine.\nKompanije iz Brazila, Indije, Južne Koreje i Turske beleže rast u trgovini za 5,1 odsto, dodaje SIPRI.


Nova ofanziva na poslednje uporište Islamske države - Global Defence\nNova ofanziva na poslednje uporište Islamske države\nEksplozije u noći 10. marta u Bahuzu (foto:AP)\n11/03/2019 Saša Radomirović 0\nSirijske demokratske snage (SDF), podržane od koalicije predvođene SAD pokrenule su još jednu u nizu ofanziva, kako bi osvojile poslednje uporište Islamske države (ID) u mestu Bahuz. Ova varoš, koja leži na istočnoj obali reke Eufrat, nekada poznata uglavnom lokalnim meštanima, danas je na svim naslovnicama i svedoči poslednje dane takozvanog kalifata. Samoproklamovane države nekada sa preko 30 000 boraca i teritorijom površine Velike Britanije, koja se prostirala duž Sirije i Iraka.\nEksplozije u Bahuzu tokom ofanzive Kurda (foto: SMM Syria)\nKoalicija SDF, većinski sastavljena od kurdske populacije, započela je u ponedeljak granatiranje sa artiljerijskim sistemima, koji su raspoređeni na obodu grada. Dodatnu podršku pružaju SAD, koje sa svojim borbenim avionima izvode vazdušne napade. Glavne mete bili su preostali tenkovski položaji, skladišta naoružanja i municije.\nCelokupnu operaciju zakomplikovala je činjenica da se unutar džepa nalazi veliki broj civila. Jedan deo njih evakuisan je u proteklih mesec dana, što je rezultiralo da se konačno oslobađanje Bahuza prolongira, kako bi se izbegle velike civilne žrtve.\nZbog kompleksne misije, SDF se mora osloniti više na specijalne timove koji će čistiti objekat po objekat u ovom gusto naseljenom području. Problem su i podzemni tuneli, koje su militanti izgradili, kako bi na što efikasniji način odbili napade.\nPovlačenje civila iz Bahuza (foto: AP)\nMnogobrojne porodice koje su se našle u Bahuzu i njegovoj okolini u srodstvu su sa militantima. Većina, zapravo, ne potiče iz Bahuza, već su poreklom iz krajeva širom Sirije i Iraka.\nKako je ID gubila teritoriju za teritorijom, tako su se militanti zajedno sa ženama i decom povlačili ka reci Eufrat. Sve to pokrenulo je i humanitarnu krizu, zbog nedostatka vode, hrane i medikamenata.\nUnutar ovog džepa, ostao je onaj deo džihadista koji nije želeo da se preda. Procene su da se u ovom momentu nalazi njih oko 1500 koji su se stopili zajedno sa civilima. Malo je verovatno da su u Bahuzu visoko rangirani kadrovi, nekada na ključnim položajima unutar samoproklamovanog kalifata.\nNi vrhovni lider Abu Bakr al Bagdadi verovatno nije među pomenutih 1500 džihadista. Dok se teorije o Bagdadiju svakodnevno ispredaju, njegova sudbina i dalje ostaje nepoznata.\nBahuz, preostala teritorija pod kontrolom ID (foto: AP)\nMnogi militanti su uglavnom prerušeni u civile uspeli da izbegnu zarobljavanje i pogubljenje. Oni će sasvim sigurno u nekoj bliskoj budućnosti formirati ćelije koje će delovati iz podzemlja.\nNjihova glavna taktika nesumnjivo bi mogla da se ogleda u vidu izvođenja terorističkih napada i atentata u cilju podrivanja centralne vlasti u Siriji i Iraku.\nNeminovnim padom Bahuza, kao poslednjeg parčeta gusto naseljene zemlje pod upravom džihadista, biće formalno proglašena pobeda nad ID. Pobeda koju će u narednim danima proglasiti Kurdi i njihovi zapadni saveznici neće značiti poraz ID kao terorističke organizacije, već samo njen frontalni slom.\nTagovi:Bahuz SAD SDF Sirija\nFrontalni poraz Islamske države\nNovi patrolni brod u sirijskoj mornarici\nKo stoji iza poslednjeg bombardovanja Sirije?\nSirijsko nesmotreno obaranje ruskog izviđačkog aviona Il-20


Još tri miliona kreditnih sredstava za sportsku dvoranu | Palelive.com\nPočetna Novosti Aktuelnosti Još tri miliona kreditnih sredstava za sportsku dvoranu\nOdbornici Skupštine opštine Pale donijeli su danas Odluku o novom kreditnom zaduženju kod komercijalne banke od tri miliona KM za dovršetak sportske dvorane na Palama.\nZa ovu odluku glasalo je 14 odbornika, dok su odbornici SNSD-a bili protiv, a odbornici „Pokreta za naš grad“ suzdržani.\nPredsjednik SO Miroslav Brčkalo izjavio je novinaraima u toku skupštinske pauze da se opština ranije kreditno zadužila dva miliona KM i iz budžeta izdvojila 1,5 miliona maraka za dovršetak dvorane.\n„Na ovaj način stavljena je tačka na izgradnju sportske dvorane“, rekao je Brčkalo i dodao da su na ovaj način obezbijeđena sredstva za spoljno uređenje i opremanje dvorane.\nOn je istakao da opština Pale spada u grupu najmanje zaduženih opština u Republici Srpskoj, apsolutno je likvidna i ispunjava sve uslove za dobijanje ovog kredita. Brčkalo se nada da neće biti problema za dobijanje saglasnosti od Ministarstva finansija RS.\n„Krivo mi je što nismo uspjeli pomiriti vlast i opoziciju, jer dvorana neće služiti nijednoj partiji pojedinačno, nego će biti na dobrobit stanovnika opštine Pale“, rekao je Brčkalo.\nNačelnik opštine Pale Slobodan Savić naglasio je da je ovo novo kreditno zaduženje opravdano, jer objekat treba završiti na radost omladine i svih građana.\nOn je rekao da je od Rektorata Univerziteta u Istočnom Sarajevu već stigla saglasnost da će uzeti dio prostora u ovom objektu za potrebe Fakulteta fizičke kulture i Univerzitetske biblioteke.\nSavić je naglasio da se opština obratila i Vladi RS za pomoć i ako dobiju ta sredstva ona će biti uložena u rekonstrukciju vodovodne mreže. „Završićemo ovaj projekat i onda idemo u projekat vodosnabdijevanja, jer su to kapitalni projekti za opštinu“, rekao je Savić.\nOdbornik „Pokreta za naš grad – Pale“ Momir Blagojević rekao je da su oni bili suzdržani prilikom glasanja, jer smatraju da je Skupština donijela lošu odluku.\n„Mi smo predlagali da sa ovom odlukom ide paralelno i odluka o prihvatanju kredita Evropske investicione banke jer bi time bila riješena krucijalna pitanja u vodosnabdijevanju i dio infrastrukture koja se odnosi na dvoranu“, rekao je Blagojević.\nOn se nada da će Skupština donijeti i ovu odluku o kreditnom zaduženju kod Evropske investicione banke.\nOdbornik SNSD-a Bojan Pejović rekao je da su oni bili protiv donošenja ove odluke, jer opština već ima dva kreditna zaduženja i na godišnjem nivou ima obaveze za vraćanje kredita većih od 700.000 KM.\n„Sa ovim novim kreditnim zaduženjem od tri miliona maraka, to opterećenje za budžet za vraćanje kredita iznosiće oko 1.300.000 KM“, rekao je Pejović i dodao da ovoliko kreditno zaduženje, u ovoj situaciji, nije realno opravdano, jer postoje i drugi projekti koje je potrebno realizovati na području opštine.\nOdbornici su na današnjoj sjednici prihvatili i izvještaje o radu u prošloj godini javnih preduzeća i ustanova čiji je osnivač opština Pale.\nPrethodni članakPiksijevci uspješni u Arilju\nNaredni članakSutra startuje 10. Vaskršnji karate turnir


Slovenački parlament u pat poziciji | Novine Toronto\nSlovenački parlament nije usvojio dnevni red sednice na kojoj je trebalo da raspravlja o opozicionom predlogu ustavne tužbe protiv premijera Janeza Janše, što opozicija vidi kao novi dokaz političke blokade zbog koje su neophodni prevremeni izbori.\nVlada je pokušala da blokira predlog levo-liberalne opozicije da se, na redovnoj sednici, glasa o pokretanju ustavne tužbe protiv premijera Janše zbog navodnog lošeg upravljanja epidemijom kovida-19.\nPredložila je da predsednik Slovenije Borut Pahor parlamentu kaže šta misli o tužbi protiv vlade i potencijalnoj političkoj destabilizaciji.\nZa predlog vladajuće stranke glasala su 42 poslanika, a isto toliko protiv, pa je redovno zasedanje odloženo, prenela je Hina.\nNe zna se ni kada kada će vladajuća stranka glasati za smenjivanje predsednika parlamenta Igora Zorčiča koji je pre više od mesec dana izazvao raskol u Stranci modernog centra (SMC) članici vladajuće koalicije i formirao nezavisnu poslaničku grupu.\nTako je dodatno povećao zavisnost vlade Janeza Janše pri izglasavanju zakona u parlamentu od dva predstavnika manjina i Slovenačke nacionalne stranke, te neki misle da je politička kriza u Sloveniji već na delu, ako ne vladina, onda svakako parlamentarna, jer se ne zna ko zapravo ima većinu u parlamentu.\nOvo je prvi put u istoriji parlamentarne demokratije u Sloveniji, da se dogodilo da ne bude usvojen dnevni red redovnog zasedanja, što je bivši premijer Marjan Šarec ocenio kao argument za održavanje vanrednih parlamentarnih izbora.\nSlovenački mediji prenose da opozicione stranke koje insistiraju da parlament glasa o predlogu da se podnese ustavna tužba protiv Janše, ne odustaju, te opozicija razmatra sazivanje vanredne sednice za koju nije potrebno unapred odrediti dnevni red.\nIpak, ni opozicija nema većinu za izglasavanje predloga o pokretanju postupka pred Ustavnim sudom protiv Janše.\nUstavna tužba protiv predsednika, premijera ili ministara politički je instrument predviđen Ustavom i u istoriji se više puta koristio, ali takve optužnice opozicije do sada nijednom nisu uspele.


„Stop“ iz Prištine: Nema srpske štampe na Kosovu - Sputnjik Srbija\n01:33 16 Januar 2021\n12:42 22.11.2018 (osveženo 12:43 22.11.2018) Preuzmite kraći link\nDnevna štampa iz Beograda jutros nije stigla na Kosovo zbog dodatne takse od 100 odsto, koju je Priština juče uvela za sve proizvode iz centralne Srbije.\nZvezdan Mihajlović iz firme „KiM Beokolp“, koja radi distribuciju štampe za Kosovo, kaže za „Radio Kontakt plus“ da je jutros na prelazu Jarinje dnevna štampa normalno prošla carinsku službu na srpskoj strani, ali da su na kosovskoj strani tražili da se plati dodatna taksa od 100 odsto, koja je uvedena juče za sve proizvode iz Srbije.\n„Mi nismo imali nikakvo ekonomsko opravdanje da to uradimo, jer bi štampu ovde na Kosovu trebalo da prodajemo po duploj ceni, tako da smo kompletnu štampu vratili za Beograd“, rekao je Mihajlović.\nOn je rekao da je „KiM Beokolp“ uputio obaveštenje svim štamparima i izdavačima u Beogradu i da svi zajedno rade na pronalaženju nekog rešenja za novonastali problem.\n„Gledamo kako ovo da prevaziđemo, da li možemo da nađemo neko rešenje, da narod na Kosovu ne bi ostao bez štampe, bez sredstava informisanja, jer radimo kompletnu štampu za sve srpske sredine na celom Kosovu. Nema nikakve logike da mi štampu koja košta recimo 50 dinara, prodajemo za 100 i više dinara, jer sa ovim opterećenjem od 100 odsto, tako bi trebalo da ispadne“, rekao je Mihajlović.\nAlbanci spaljuju srpske proizvode! (video)\nPrema njegovim rečima, „KiM Beokolp“ bi trebalo da plati taksu od 100 odsto, ali ta distributerska firma to nije u mogućnosti.\nMihajlović je rekao da su do sada iz sopstvenih sredstava plaćali taksu od 10 odsto uvedenu 7. novembra, da im to niko nije nadoknadio, ali da su svesno išli na svoj gubitak, jer su mislili da će ta taksa biti povučena.\nPrištinske vlasti podigle su juče takse na proizvode iz Srbije i BiH na 100 odsto, obrazlažući takav potez „agresivnom kampanjom protiv Kosova“.\ntakse, Kosovo i Metohija, Srbija


Završen kapitalni remont TE „Morava“ | Energetski portal Srbije\nZavršen kapitalni remont TE „Morava“\n31.08. 2016 Srbija\nKapitalni remont u Termoelektrani „Morava“ u Svilajncu uspešno je okončan 30. avgusta pošto je blok snage 120 megavata sinhronizovan na elektromrežu. Investicijom „Elektroprivrede Srbije“ od 27 miliona evra produžen je radni vek elektrane, povećani su snaga, pouzdanost i energetska efikasnost bloka, a rad elektrane usklađen sa evropskim ekološkim standardima.\nKapitalni remont u TE „Moravi“ obavljen je u dve faze, tokom 2015. i 2016. godine. Za prvu fazu, koja je trajala pet meseci izdvojeno je 10 miliona evra, a za drugu 17 miliona evra, što je za oko tri miliona evra manje od predviđenih sredstava.\nNa kapitalnom remontu bilo je angažovano oko 800 izvođača iz 30 domaćih i stranih firmi.


Dr Nada Macura - Blic Online\nMuškarac lakše povređen u saobraćajki u Borči\nOPREZ! Drastično povećanje temperature donosi i određene OPASNOSTI\nOtopljavanje koje danas stiže u Srbiju, već u petak će nam doneti temperature veće od 10 stepeni iznad nule. Drastično povećanje temperature najteže će podneti bolesnici sa cerebrovaskularnim problemima, a moguće je da određene tegobe osete i relativno zdravi ljudi, priča portparol Hitne pomoći dr Nada Macura.\nBEOGRAĐANI PADALI U NESVEST Pune ruke posla za Hitnu pomoć\nDanašnji dan obeležio je veliki broj intervencija Hitne pomoći, čak 59 iako još uvek nije kraj dana.\nProtekle noći u Beogradu pet saobraćajnih nezgoda, goreo automobil\n- U Beogradu se protekle noći dogodilo pet saobraćajnih nezgoda, od kojih nijedna nije bila sa teškim traumama. Među njima je bilo dva pada sa motora, dok je jedan automobil goreo - rekla je Tanjugu portparol Hitne pomoći Nada Macura.\nTUČA U RAKOVICI Dva mladića teško ranjena nožem\nU tuči u beogradskom naselju Rakovica u Borskoj ulici dva mladića teško su ranjena nožem, rečeno je jutros u Hitnoj pomoći.\nNOĆ U BEOGRADU Tri osobe povređene u dve saobraćajne nezgode\nTri osobe su povređene u dve saobraćajne nezgode u Beogradu, rečeno je danas agenciji Beta u Hitnoj pomoći.\nMIRNA NOĆ U BEOGRADU Šestoro lakše povređeno u tri saobraćajne nezgode\n- Šest osoba je zadobilo lakše povrede u tri saobraćajne nezgode tokom protekle noći u Beogradu - rekla je Tanjugu portparol Hitne pomoći dr Nada Macura.\nDve osobe povređene u saobraćajnoj nezgodi u Beogradu\nDve osobe su lakše povređene u saobraćajnoj nezgodi na Autokomandi u Beogradu, izjavila je jutros portparolka Hitne pomoći Nada Macura.\nDve osobe povređene u saobraćajki na Zrenjaninskom putu\nTokom noći u Beogradu se dogodila jedna saobraćajna nesreća, u kojoj su povređene dve osobe, rekla je Tanjugu portparol Hitne pomoći Nada Macura.\nDOKTORKINI JUTARNJI RITUALI Nada Macura: Budim se uz Cecin "Beograd"\nPortparolka Hitne pomoći dr Nada Macura otkriva za "Blic" svoje male jutarnje rituale.\nU tri saobraćajna udesa tri osobe povređene\nTri osobe su povređene prethodne noći u tri saobraćajne nesreće, izjavila je portparol Hitne pomoći Nada Macura.\nPEŠACI, OPREZ U 11 udesa tokom noći u Beogradu 12 osoba povređeno\nTokom noći i jutra u Beogradu se dogodilo 11 saobraćajnih udesa u kojima je 12 osoba povređeno, od kojih jedna teže, izjavila je portparol Hitne pomoći dr Nada Macura.\nUSKORO ZAHLAĐENJE Budite strpljivi, vrućine još danas\nUprkos najavljenom osveženju, Beograđani su nervozni i žale se na vrućinu kako na ulicama tako i u javnom prevozu. Dr Nada Macura savetuje da budemo strpljivi još samo malo, jer kad padne temperatura, biće i građanima mnogo lakše.\nMacura: Izbegavajte sunce i uzimajte tečnost\nIzbegavanje direktnog sunčevog zračenja i uzimanje tečnosti, saveti su portparola Hitne pomoći Nade Macure građanima, povodom veoma toplog vremena koje se danas očekuje u Srbiji.\nČetri osobe povređene u četri saobraćajna udesa\nU Beogradu tokom noći dogodila su se četiri saobraćajna udesa u kojima su povređene četiri osobe, izjavila je jutros portparol Hitne pomoći Nada Macura.\nHitna pomoć do 19 sati obavila 164 intervencije\nHitna pomoć je danas u Beogradu do 19 sati obavila 164 intervencije, od kojih 47 na javnom mestu, izjavila je za "Blic" portparol Hitne pomoći Nada Macura.\nTOPLOTNI TALAS Bez flašice vode ne krećite nigde, ne planirajte kupanje na Adi\nBez većih nesreća u Beogradu: Mirna noć za lekare Hitne pomoći\nMuškarac (33) lakše je povređen sinoć u saobraćajnoj nesreći u Bulevaru kralja Aleksandra, kažu u Hitnoj pomoći.\nHITNA POMOĆ Starijem sugrađaninu pozlilo u autobusu na Dorćolu\nStarijem sugrađaninu pozlilo je jutros oko 9.50 sati, u autobusu na liniji 26.\nBez saobraćajnih nesreća tokom noći u Beogradu\nNijedna saobraćajna nesreća nije se dogodila u Beogradu tokom noći, kaže doktorka Nada Macura, portparol Hitne pomoći.\nTri osobe lakše povređene u dva udesa\nTri osobe lakše su povređene sinoć u dva udesa, kaže dr Nada Macura portparol Hitne pomoći.\nDevet osoba lakše povređeno tokom noći\nU četiri saobraćajne nesreće koje su se dogodile tokom noći u Beogradu, devet osoba je lakše povređeno, kaže doktorka Nada Macura, portparol Hitne pomoći. Oko 6 sati dogodila se tuča u autobusu na Zrenjaninskom putu.


U Beogradu porede gruzijski konflikt sa dešavanjima na Kosovu\nU Beogradu se i dalje prave poređenja između trenutnih događanja u Južnoj Osetiji i onoga što se dešavalo prethodnih godina na Kosovu.\nBivši šef jugoslovenske diplomatije Goran Svilanović ocenjuje da Gruzija nije shvatila da je Rusija ključni partner za rešavanje problema a ne Sjedinjene Američke Države i Evropska unija. To je suština i ne treba praviti nikakve paralele po kojima je Kosovo razlog što se ovo sada dešava u Gruziji, kaže Svilanović i zatim objašnjava da se pogrešne i besmislene političke odluke događaju kod loših lidera i kada nema dovoljno demokratije. Niti u Gruziji ima demokratije, niti se njen predsednik Sakašvili pokazao kao lider sposoban da shvati stvarne okolnosti u kojima se njegova zemlja regionalno i globalno nalazi, kaže Goran Svilanović.\nS druge strane, državni sekretar u Ministarstvu za Kosovo Oliver Ivanović veruje da nije bilo kosovskog presedana ne bi bilo ni rata u Južnoj Osetiji, a direktor Foruma za etničke odnose Dušan Janjić smatra da Rusija sada primenjuje metod koji je NATO koristio na Kosovu.\nPovodom rusko-gruzinskog sukoba oglasila se i opoziciona Nova Srbija koja je saopštila da je posle sukoba u Južnoj Osetiji jasno da Kosovo nije presedan i da će politika duplih standarda Evropske unije i NATO-a na primeru Kosova i Južne Osetije otvoriti brojne probleme i u drugim kriznim područjuma.\nA vojni analitičar Zoran Dragišić veruje da su pregovori jedino razumno rešenje, ali upozorava da je moguća i vojna agresija Rusije na Gruziju i ocenjuje da bi to bila velika greška.


Marketing mreža pokrenula kampanju u cilju afirmacije struke u opštoj javnosti! - Marketing Mreža\nMarketing mreža pokrenula kampanju u cilju afirmacije struke u opštoj javnosti!\nDa li ste znali da je kreativna industrija jedna od najbrže rastući segmenata srpske privrede? Da li ste znali da kreativna industrija ima snažan izvozni potencijal, sa preko 25% rasta izvoza godišnje? Da li ste znali da 4% građana Srbije radi u kreativnoj industriji?\nPovodom četvrtog rođendana i predstojećeg drugog po redu foruma komunikacionih lidera IZAZOV 2016, Marketing mreža pokrenula je danas edukativnu kampanju koja ima za cilj afirmaciju struke u opštoj javnosti.\nKoristeći prednosti digitalne tehnologije DOOH agencije Homepage i mreže LED display-a kompanije multiVISION, ideja je da ovom kampanjom običnim građanima približimo kreativnu industriju i podignemo svest o značaju marketinga i komunikacija za poslovanje, pa samim tim i za privredu Srbije. Kako bi došli do što većeg broja građana, kampanja će osim na društvenim mrežama i ulicama Beograda, biti vidljiva i na LED ekranima u Ušće Shopping Centru.\n„Magla nas uvek podseća na nešto sivo i mutno. Mnogima je, na žalost, prva asocijacija na reč magla upravo marketing. Ovom kampanjom želimo da edukujemo građane i ukažemo na činjenicu da je kreativna industrija podjednako važna kao i sve ostale grane privrede, ali i da su upravo mnoge male ideje postale veliki uspesi, zahvaljujući marketingu“, rekla je Ivana Parčetić Mitić, osnivač i urednica portala Marketing mreža.\nOvom prilikom pozivamo sve kolege iz kompanija i agencija da se aktivno uključe u kampanju, tako što će tvitnuti na temu – zašto je kreativna industrija važna, koristeći #izazov2016, a neke od poruka biće objavljene na LED bilbordima širom Beograda.


Prevencija i edukacija – ključ u radu sa decom sa poremećajem u ponašanju – PodrinjeINFO\n1198 Views September 24, 2015 No Comments\tPodrinje PodrinjeINFO\nKrupanj, 24. septembar 2015. godine – U okviru projekta „SuperBus“, koji zajedno sprovode Fondacija SOS Dečija sela Srbija i kompanija Vip mobile, održana je tribina na temu „Specifičnosti u radu sa decom sa poremećajem u ponašanju”, sa ciljem da se ukaže na uzroke, posledice i prevenciju u svakodnevnom radu sa ovom grupom dece. Tribini su prisustvovali članovi stručnih službi osnovnih i srednjih škola iz Krupnja, predstavnici MUP-a, Centra za socijalni rad i stručnjaci iz Doma zdravlja.\nGovoreći o uzrocima ovakvog ponašanja, koji je sve prisutniji kod dece u današnje vreme, učesnici tribine su prepoznali siromaštvo, loše porodične odnose, zloupotrebu psihoaktivnih supstanci i negativan uticaj sredine kao ključne uzroke ovakvog ponašanja. Dostupnost cigareta i alkohola maloletnim licima su samo neki od uzroka o kojima se detaljnije raspravljalo na ovoj tribini, a takođe je istaknuta i odgovornost medija zbog svakodnevne izloženosti mladih nasilju na internetu, kao i u filmovima i na televiziji. Istraživanje objavljeno od strane Republičke sekcije stručnih saradnika, pokazuje da je između 40 i 50 odsto dece sa poremećajem ponašanja u kasnijem dobu naročito podložno razvijanju antisocijalnog ponašanja i drugih psihijatrijskih poremećaja. Takođe, često je kod dece sa dijagnozom poremećaja ponašanja, u periodu odrastanja prisutan i problem zloupotrebe droga i alkohola, dok je smrtnost deset puta veća u odnosu na ostatak populacije.\nOkupljeni stručni saradnici su kao zajednički stav istakli neophodnost rada na razvijanju preventivnih programa, koji trenutno ne postoje ni na višim nivoima u zemlji, a ne samo u maloj sredini kao što je Krupanj. Kao ključne stavke u prevenciji poremećaja ponašanja kod dece navode se edukacija roditelja i rad na osnaživanju njihovih roditeljskih veština, kao i uključivanje dece i mladih u raznovrsne sadržaje u lokalnoj sredini, što samim tim lokalnu zajednicu obavezuje da pruži raznolike, edukativne i zabavno – sportske sadržaje. Preventivni programi nisu dostupni u okviru zdravstvenih centara, a podrška iz ove oblasti dolazi samo od pojedinih nevladinih organizacija.\nČlanovi „SuperBus“ tima su takođe istakli da svojim radom žele da pruže alternativu deci i kroz radioničarski rad uveliko rade na razvoju veština nenasilne komunikacije i antidiskriminacionog ponašanja kod dece, kao i na edukaciji iz oblasti tolerancije, sve sa ciljem osnaživanja, pružanja znanja i veština koje će iskoristiti za razvoj pozitivnih vrednosti.\nProjekat „SuperBus“, nastavlja svoj rad u Krupnju, kao i u 9 drugih gradova širom Srbije do decembra 2015. godine. Uz podršku kompanije Vip mobile, „SuperBus“, tim svakodnevno radi na animiranju javnosti i podsticanju pozitivnih promena u lokalnoj zajednici, kao što su partnerstva, ali i umrežavanje institucija i organizacija koje brinu o deci.\nNamenski računi za uplatu pomoći\nPodvodni svet Drine\nSat programiranja u Gimnaziji


ArcelorMittal Zenica dobija integralnu okolinsku dozvolu :: Arcelor Mittal - Long Carbon Europe\nArcelorMittal Zenica dobija integralnu okolinsku dozvolu Zenica, 12.04.2017\nKompanija ArcelorMittal Zenica je dobila novu integralnu okolinsku dozvolu od federalne ministrice okoliša i turizma, Edite Đapo, koja je osobno uručila dozvolu menadžmentu Kompanije. Dozvola, koja pokriva sve dijelove fabrike za proizvodnju čelika, postavlja dogovoreni okvir rada fabrike u narednih 5 godina i propisuje plan za daljnje smanjenje utjecaja pogona i postrojenja kompanije na okoliš.\nGovoreći na ceremoniji u Zenici, ministrica je tom prilikom izjavila: ,,Okolinska dozvola za kompaniju ArcelorMittal Zenica sadrži realizirane mjere zaštite okoliša, i ključni element - nove mjere sa dinamikom i rokovima njihove realizacije. Sve je to rađeno sa ciljem da dobijemo što kvalitetniji dokument koji će u narednih 5 godina, od dana uručenja operatoru, na najbolji način i što više smanjiti emisije zagađujućih materija u okoliš i doprinijeti održivom razvoju kako Grada Zenice, Zeničko-dobojskog Kantona, Federacije BiH, Bosne i Hercegovine i šire.”\nDanašnjem događaju su, između ostalih, prisustvovali i kantonalni ministar prostornog uređenje, prometa i komunikacija i zaštite okoliša, g Fahrudin Brkić, gradonačelnik Zenice, g Fuad Kasumović, kao i g Lutz Bandusch, generalni direktor ArcelorMittala – Dugi proizvodi – sektor rebrasti betonski čelik i valjana žica. G-din Biju Nair, generalni direktor kompanije ArcelorMittal Zenica je rekao: ,,Drago nam je što smo dobili ovo zvanično odobrenje za naš operativni status i priznanje za značajne investicione programe koji su u toku. Želim da se zahvalim ministrici za današnje uručenje dozvole. Ogromna i vidljiva poboljšanja u zaštiti životne sredine su već postignuta zahvaljujući projektima koje smo implementirali, a daljnji napredak će se dešavati s nastavkom naših aktivnosti na ovom planu, što podrazumijeva nova, izuzetno velika investiciona ulaganja Kompanije u okolišne projekte. Prije našeg dolaska ovdje 2004.godine, decenijama se okolišnim problemima posvećivala vrlo mala ili skoro nikakva pažnja. Kompanija ArcelorMittal Zenica je posvećena poboljšanju zaštite životne sredine kao što je posvećena i izgradnji dugoročne i održive budućnosti proizvodnju čelika u Zenici i osiguranju radnih mjesta. Današnji događaj je još jedan važan korak u tom pravcu.“


PRIJEM ZA ČLANOVE UDRUŽENJA „SAVEZ SRBA IZ REGIONA“ U GRADSKOJ KUĆI | Novi Sad\nPočetna stranica › PRIJEM ZA ČLANOVE UDRUŽENJA „SAVEZ SRBA IZ REGIONA“ U GRADSKOJ KUĆI\nPRIJEM ZA ČLANOVE UDRUŽENJA „SAVEZ SRBA IZ REGIONA“ U GRADSKOJ KUĆI\nPomoćnik gradonačelnika Novog Sada Aleksandar Petrović zajedno je sa šefom Kabineta gradonačelnika Novog Sada Stankom Ljubičićem primio u Gradskoj kući članove Udruženja „Savez Srba iz regiona“ nakon čega je održan radni sastanak čija je tema bila nastavak započete saradnje. On je rekao, prenoseći ujedno i stavove gradonačelnika Miloša Vučevića, da je Grad Novi Sad u prethodnom periodu ostvario vrlo plodnu saradnju sa Srbima koji žive van granica države Srbije, pre svega u zemlјama u okruženju, u Republici Srpskoj i u Hrvatskoj, a koja će na obostrano zadovolјstvo biti nastavlјena i u narednom periodu.\n-Novi Sad se kroz svoju istoriju razvijao sa brojnim građanima pridošlim sa teritorije bivše Jugoslavije. Mi uvek nove sugrađane toplo dočekujemo i sve stanovnike, bilo da su rođeni u gradu ili su se doselili u njega, prihvatimo i tretiramo jednako. Ta ravnopravnost se pokazuje kroz ravnomerno rešavanje komunalne infrastrukture u svim delovima grada, podržavanje kulturnih projekata najrazličitijih udruženja, kroz rešavanje pitanja socijalno ugroženih stanovnika i drugo – rekao je Aleksandar Petrović.\nPredsednik Saveza Srba iz regiona Miodrag Linta zahvalio je Gradu Novom Sadu i gradonačelniku Milošu Vučeviću na tome što je prepoznat značaj afirmacije Srba u regionu koji žive u državama nastalim na prostoru bivše Jugoslavije, a koja se odvija kroz saradnju sa državnim institucijama.\n-Naš zajednički cilј je da se saradnja na svim polјima pored obrazovanja i kulture intenzivira uz maksimalana napor i aktivnosti koje su usmerene ka rešavanju stambenih problema prognanih i interno raselјenih lica. Pored toga cilј nam je ojačati aktivnosti sa Srbima iz dijaspore i iz regiona brojnim zvaničnim posetama- rekao je Miodrag Linta.\nSavez Srba iz regiona organizovao je više događaja u prethodnom periodu, kao što je bila izložba radova srpskih slikara i vajara rodom i poreklom iz Krajine, Republike Srpske i Federacije BiH i Festival folklora Srba rodom i poreklom iz Krajine, Republike Srpske i Federacije BiH koji je bio održan u velikoj dvorani Srpskog narodnog pozorišta.\nNovi Sad, 19. jul 2016. godine


Tadić za Tagesšpigl: Pod plaštom epidemije u Srbiji opasnost od ugrožavanja demokratije i puta ka EU - Novinar.rs\nTadić za Tagesšpigl: Pod plaštom epidemije u Srbiji opasnost od ugrožavanja demokratije i puta ka EU\nBivši predsednik Srbije i predsednik Socijaldemokratske stranke (SDS) Boris Tadić je u intervjuu za nemački list „Tagesšpigl“ rekao da je „vlast u Srbiji prvo pravila šale na račun koronavirusa i ismevala strah od opasnosti, da bi potom uvela najrigoroznije mere u Evropi“, preneo je danas Medija centar.\nTadić je rekao da u Srbiji tokom vanrednog stanja postoji zabrinutost da mere uvedene zbog pandemije nemaju za cilj samo zaštitu građana i zdravstvenog sistema, već da predsednik Srbije i Srpske napredne stranke (SNS) Aleksandar Vučić želi da uvođenje vanrednog stanja iskoristi za dodatno urušavanje demokratije.\n„Vlada i lekari iz Kriznog štaba su na početku reagovali neodgovorno, poručujući da je korona virus ‘najsmešniji virus u istoriji čovečanstva’, da ‘nije opasniji od običnog gripa’ i preporučujući da bi ‘žene trebalo da idu u šoping u Milano zbog popusta’. Nedelju dana kasnije su promenili strategiju, upali u paniku i uveli striktne mere“, rekao je Tadić za „Tagesšpigl“.\nTadić je u intervjuu nemačkom listu rekao i da je „takva kontradiktorna reakcija vlasti dovela do toga da deo građana nema poverenje i ne poštuje mere“, te je „apsurd da vlast koja je ismevala pandemiju sada prebacuje odgovornost na građane da mere ne shvataju dovoljno ozbiljno“.\n„Plašim se da se tokom vanrednog stanja korak po korak ojačava autoritarni kurs Vučićeve vlasti i da postoji mogućnost da napustimo atmosferu pro-EU orijentacije i da se u ovoj izolaciji naviknemo na potpuno novu atmosferu. Nakon osmogodišnjeg urušavanja demokratije u Srbiji, Vučić koristi vanredno stanje za njeno dodatno urušavanje“, rekao je Tadić.\nPo rečima nekadašnjeg šefa države, vanredno stanje zbog epidemije korona virusa u Srbiji iskorišćeno je za ukidanje javne debate, a novinarka Ana Lalić je uhapšena samo zato što je izveštavala o lošem stanju u jednoj bolnici u Novom Sadu.\n„Mi danas u Srbiji imamo samo nekoliko nezavisnih medija, ali nijedan s nacionalnom frekvencijom. Međutim, za takvo stanje demokratije su indirektno odgovorni i neki šefovi EU država. Mnogi od njih podržavaju Vučića zbog obećanja da će biti servilan po pitanju rešavanja kosovskog problema i jer on po pitanju Kosova čini ono što bivša demokratska vlast iz uverenja nije želela“, kazao je Tadić o periodu kada je on bio na vlasti.\nTadić je rekao i da Vučić istovremeno takvu poziciju koristi „za ukidanje slobode medija i demokratskih standarda“, te se u Srbiji „danas ne živi u demokratiji u kojoj se živelo pre 2012. godine“.\nNa pitanje da li se slaže s razočaranjem Vučića zbog ponašanja EU tokom krize i sa njegovom izjavom da „evropska solidarnost više ne postoji“ i da je „brat Srbije Kina“, Tadić je odgovorio da bi i on na Vučićevom mestu potražio pomoć Kine, ali da je „potpuno nepotreban teatar koji Vučić izvodi tim povodom“.\n„Vučićeva prenaglašena zahvalnost Kini i istovremeno podrivanje EU u kontekstu navodno izostale pomoći i solidarnosti, sigurno neće biti dobro primljena od strane šefova država EU i biće zabeležena u diplomatskim krugovima“, rekao je Tadić za „Tagesšpigl“.\nTadić je međutim rekao da EU „nema ulogu globalnog aktera kakvu je imala pre 20 godina“, i da će se „tek videti šta dolazi nakon ove krize“.\n„Ovo je vreme zanimljivo za intelektualce, ali veoma opasno za političare, koji će morati da nose odgovornost za donošenje odluka u nepredvidivom svetu“, rekao je Tadić.\nMajkl Pens probio led! Vakcinisao se pred TV kamerama!\nPosted in POLITIKATagged #EPIDEMIJA #Korona #Tadić\nDRAGOSLAV KOSMAJAC UMRO OD KORONE! Biznismen preminuo od posledica virusa COVID 19!\nNed apr 12 , 2020\nBiznismen Dragoslav Kosmajac (67) preminuo je jutros u pola 10 On je bio na lečenju u KBC “Dr Dragiša Mišović”, a pre nekoliko dana mu se naglo pogoršalo stanje, jer […]


Savez za Srbiju usvojio preporuke Stručnog tima protesta kao platformu za dijalog sa vlašću | Insajder\nSavez za Srbiju usvojio preporuke Stručnog tima protesta kao platformu za dijalog sa vlašću\nSavez za Srbiju (SzS) usvojio je u celosti izveštaj Stručnog tima protesta „Jedan od pet miliona” i taj dokument će, kako je rečeno na konferenciji za medije, od danas predstavljati platformu Saveza za eventualni dijalog sa vlašću o uslovima za fer izbore i medijske slobode.\nLider Pokreta za preokret Janko Veselinović, koji je predsedavajući SzS za mesec jun, rekao je da su najveći stručnjaci za pitanje medijskih sloboda i izbornih uslova zaključili u izveštaju da u Srbiji trenutno ne postoje uslovi za poštene izbore, kao ni medijske slobode.\n„Ovo je početna platforma i taj dokument ćemo dostaviti svim relevantnim državnim i međunarodnim institucijama koje se bave temom medijskih i izbornih sloboda kako bi i oni videli šta stručnjaci koji nisu stranački obojeni, imaju da kažu na tu temu”, rekao je Veselinović.\nOn je dodao da smatra da izveštaj Stručnog tima protesta predstavlja „samo jedan u nizu” izveštaja koje su prethodnih meseci relevantne međunarodne institucije objavile u vezi sa stanjem medija i izbornim uslovima u Srbiji.\nVeselinović je „pozvao režim Aleksandra Vučića da sedne za pregovarački sto” ili da, kako je rekao, „ispuni uslove stručnog tima”, dodajući da je Savez za Srbiju spreman za te razgovore.\nLider Pokreta za preokret je najavio da će protesti biti nastavljeni u subotu, 8. juna kao i da će tog dana na skupu u Beogradu lider Zajedno za Srbiju Nebojša Zelenović izneti građanima preporuke stručnog tima koje je Savez za Srbiju prihvatio kao svoju platformu za dijalog sa vlastima.\nUpitan kako će Savez za Srbiju reagovati ukoliko vlast ne ispuni zahteve u vezi sa medijskim i izbornim slobodama, Veselinović je rekao da su „svi mehanizmi” mirnog pritiska na vlast u opticaju, dok je Zelenović naveo da taj opozicioni blok neće učestvovati ni na jednim „unapred pokradenim izborima”.\nPodsetimo, Stručni tim koji je formiran na protestu „Jedan od pet miliona” za dijalog s predstavnicima vlasti predstavio je pre dva dana zahteve i preporuke u oblasti slobode medija i regularnosti izbora kojima bi se, kako se navodi, u narednih šest meseci mogli stvoriti uslovi za fer i slobodne izbore.


Vučić: Kurti za jutro pripremio smenu srpskih komandira i policajaca\nNakon što je Sudski savet u Prištini suspendovao predsednicu Osnovnog suda u Mitrovici, za jutro je pripremljena smena svih srpskih komandira i policajaca koji su bili na sednici Saveta za nacionalnu bezbednost u Beogradu, tvrdi predsednik Srbije Aleksandar Vučić.\nPredsednik Srbije Aleksandar VuÄiÄ‡ (Foto FoNet/Zoran MrÄ‘a)\n"Po nalogu Aljbina Kurtija smenjena je danas iz kosovskih institucija srpski sudija Ljiljana Stevanović. Za ujutru je primpremljena smena svih srpskih komandira i policajaca koji su bili na sednici Saveta za nacionalnu bezbednost u Beogradu", saopštio je Aleksandar Vučić na Instagramu.\nVest o suspenziji Stevanovićeve objavio je Sudski savet, a ranije je informaciju o pokretanju disciplinskog postupka protiv sudije potvrdila Antigona Uka-Lutfiu, portparolka Vrhovnog suda.\nTvrdi da je Aljbin Kurti "rešio da napadne Srbe" i kaže da je Kurti pogazio Briselski sporazum, kao i da po "njegovoj volji i volji onih koji ga štite, Briselski sporazum više ne postoji".\n"Kurti je taj koji hoće da sruši mir na Kosovu i Metohiji i taj koji odlukama želi da napadne srpski narod svuda gde živi - i na jugu i na severu Kosova i Metohije", kaže Vučić.\nIstiče da Srbija želi da sačuva mir i zbog svega upozorava i zemlje Kvinte i celu međunarodnu zajednicu.\n"Moja poslednja poruka je - šta god činili, Srbija će biti uz svoj narod", naglasio je Aleksandar Vučić.\nSudski savet Kosova suspendovao je ranije danas Ljiljanu Stevanović, predsednicu Osnovnog suda u Mitrovici, zato što je prisustvovala sastanku sa predsednikom Srbije Aleksandrom Vučićem pre dva dana u Beogradu.


„Gasprom njeft“ i NIS obnovili kabinet za fiziku u Šapcu, u saradnji sa Novak Đoković Fondacijom | NIS\nNIS > Presscentar > Vesti > „Gasprom njeft“ i NIS obnovili kabinet za fiziku u Šapcu, u saradnji sa Novak Đoković Fondacijom\n„Gasprom njeft“ i NIS obnovili kabinet za fiziku u Šapcu, u saradnji sa Novak Đoković Fondacijom\nOsnovna škola „Laza Lazarević“ iz Šapca dobila je novi kabinet za fiziku. Renoviranje ovog kabineta i nabavku najsavremenije nastavne opreme omogućile su kompanije „Gasprom njeft“ i NIS u saradnji sa Novak Đoković Fondacijom.\nLaboratorija za fiziku u šabačkoj školi „Laza Lazarević“ je sedma po redu od ukupno deset, koje će biti otvorene u okviru saradnje dve kompanije sa fondacijom prvog tenisera sveta. Projekat ima za cilj renoviranje i opremanje laboratorija u školama koje se nalaze u područjima zahvaćenim prošlogodišnjim poplavama širom Srbije.\nNaime, kao vid podrške stanovništvu u područjima koja su u maju 2014. godine pogodile poplave, „Gasprom njeft“, NIS i zaposleni ovih kompanija su sakupili novčanu pomoć od 30 miliona dinara. Kako obe kompanije veliki deo svog društveno-odgovornog poslovanja usmeravaju na podršku mladima, odlučeno je da će sakupljena sredstva biti uložena u adaptaciju kabineta za fiziku i hemiju.\nOsnovna škola „Laza Lazarević“ iz Šapca dobila je novi kabinet za fiziku\nŠkole koje su do sada dobile nove savremeno opremljene kabinete nalaze se u Obrenovcu, Petrovcu na Mlavi, Ubu, Lazarevcu, Svilajncu, Paraćinu i Šapcu, a do kraja godine biće otvorene i u Valjevu, Krupnju i Smederevskoj Palanci.


Početkom novembra posebna sjednica NSRS-a o statusu RS-a\nKlub poslanika SNSD-a traži da početkom novembra bude održana posebna sjednica Narodne skupštine Republike Srpske s glavnom temom - status Republike Srpske u državi BiH, kao odgovor na deklaraciju SDA. Milorad Dodik, ususret sjednici, ponavlja da BiH ne treba da postoji kao država.\nSjednica entitetskog parlamenta trabala bi biti održana od 1. do 5. novembra. Tražit će ovo Klub poslanika SNSD-a, potvrdio je lider stranke i član Predsjedništva BiH Milorad Dodik. Meterijal je u pripremi. Dodik je posebnu sjednicu najavio još 18. septembra, a kao razlog je naveo Programsku deklaraciju SDA, koja neće biti jedina tema.\n- Oni će predložiti da se obratim Narodnoj skupštini s temom vezanom aktuelnu situaciju i status Republike Srpske u Bosni i Hercegovini. I ja to radim sa svojom ekipom saradnika i to je završeno. Početkom iduće sedmice dostavit ćemo sav materijal u Narodnu skupštinu - rekao je Dodik.\nIz SDS-a i PDP-a kažu, pripremit će se za Posebnu sjednicu Narodne skupštine Republike Srpske.\n- Ukoliko se ona zakaže, u pripremi za tu sjednicu ravnopravno bi trebale učestvovati sve parlamentarne stranke u NSRS-u, a ne da se dnevni red, pitanja i zaključci izdiktiraju sa jednog mjesta - poručio je predsjednik SDS-a Mirko Šarović.\nNa usvojenu deklaraciju prva reakcija Dodika bila je da će, ukoliko SDA to pokuša provesti u praksu, odgovor biti aktivacija i afiramcija prava na samoopredjeljenje, te da će tražiti podršku svih političkih stranaka iz Republike Srpske i jedinstven dogovor.\n- Naravno da će se tražiti od svih političkih partija, i onih opozicionih, da pokažu svesrpsko jedinstvo i stanu iza tih zaključaka. Jedna deklaracija jedne političke partije ni u kom slučaju ne može biti ono što može prouzrokovati jednu vrstu samoopredjeljenja - ocjenjuje politička analitičarka Tanja Topić.\nPodsjećamo, 18. septembra održana je i posebna sjednica na kojoj je smijenjen Senad Bratić, potpredsjednika entitetskog parlamenta iz reda bošnjačkog naroda. Bratić je smijenjen iako je prije toga podnio neopozivu ostavku.